title: पाक कला पुस्तक

text: अंतर्राष्ट्रीय और जातीय पाक कला पुस्तकें इन दो श्रेणियों के अंतर्गत आती हैं: अन्य संस्कृतियों की रसोई को संदर्भित करने वाली पुस्तकें, जो दूसरी भाषाओँ में अनुवादित होती हैं; तथा दूसरी संस्कृति के पकवानों को आधुनिक दर्शकों की भषाओं, तकनीकों तथा सामग्रियों के अनुसार अनुवाद करके बनाई गईं पुस्तकें. बाद वाली शैली की पुस्तकें अक्सर पाक कला यात्रा वृत्तांत जैसी होती हैं, जिसमें किसी पकवान की पृष्ठभूमि तथा प्रसंग को दर्शाया जाता है, जबकि पहले प्रकार की शैली वाली पुस्तक में दर्शकों को पहले से ही इन सब से परिचित माना जाता है।


title: पाक कला पुस्तक

text: पेशेवर पाक कला पुस्तकें काम करने वाले बावर्चियों और पाक कला के विद्यार्थियों के उपयोग के लिए डिजाइन की जाती हैं और कभी-कभी पाक कला विद्यालयों की पाठ्यपुस्तकों से दोगुनी मोटी होती हैं। ऐसी पुस्तकों में केवल व्यंजनों और तकनीकों का ही समावेश नहीं होता अपितु परोसने और रसोई में काम करने के तरीकों की भी जानकारी होती है। ऐसी पुस्तकें घरेलू पाक कला पुस्तकों से कहीं अधिक मात्रा में बिकती हैं, जैसे कि कई लीटर सॉस बनाना या कैटरिंग व्यवस्था में अधिक संख्या में लोगों के लिए व्यंजन तैयार करना। आज ऐसी पुस्तकों में एस्कोफियर की "ले गाइड कुलिनेयर (Le guide culinaire)" या अमेरिकी पाक कला संस्थान की "द प्रोफेशनल शेफ (The Professional Chef)" सबसे अधिक प्रसिद्ध हैं, ये पुस्तकें टैलेवेंट की "विएंडियर (Viandier)" एवं चिकर्ट द'एमिको के "ड्यू फेट डे कुज़ीन (Du fait de cuisine)" जैसे पकवानों को प्रदर्शित करके पाठकों को कम से कम मध्ययुगीन समय में वापिस ले जाती हैं।


title: पाक कला पुस्तक

text: एकल विषय की पुस्तकें, जिनमें आमतौर पर विशेष सामग्री, तकनीक, या व्यंजनों के वर्ग का वर्णन होता है, भी आम तौर पर सामान्य रूप से मिलती हैं; वास्तव में कढ़ी, पिज्जा तथा सरलीकृत जातीय भोजन जैसे व्यंजनों के साथ क्रोनिकल बुक्स जैसे कुछ प्रकाशकों ने इस तरह की पुस्तकों की विशेषज्ञता हासिल कर ली है। तकनीक के लिए विषय-विशेष आधारित पुस्तकों के लोकप्रिय विषयों में भूनना/बारबेक्यू, पकाना, घर के बाहर खाना पकाना और यहां तक कि किसी व्यंजन की नक़ल करना भी शामिल है।


title: पाक कला पुस्तक

text: सामजिक पाक कला पुस्तकें (संकलित, क्षेत्रीय, धर्मार्थ और फंड जुटाने वाली पाक कला पुस्तकों के नाम से भी जानी जाती हैं) पाक कला साहित्य की अनूठी शैली हैं। सामजिक पाक कला पुस्तकें घरेलू खाने पर ध्यान केन्द्रित करती हैं जिनमें अक्सर क्षेत्रीय, जातीय, परिवार और सामाजिक परंपराओं के साथ-साथ स्थानीय इतिहास से संबंधित लेख होते हैं। गूज़बैरी पैच 1992 से ही सामाजिक-शैली की पाक कला पुस्तकें प्रकाशित कर रहे हैं और उन्होनें इस सामजिक आधार पर अपने ब्रांड को खड़ा किया है।


title: पाक कला पुस्तक

text: पाक कला पुस्तकों में किसी विशिष्ट बावर्ची (शेफ) (विशेष रूप से किसी खाना पकाने के शो के संयोजन के साथ) या किसी रेस्तरां के व्यंजनों का संग्रह भी हो सकता है। इनमें से अधिकांश पुस्तकें, विशेषकर वे जो कि किसी जाने माने बावर्ची ने लंबे समय तक चलने वाले किसी टीवी शो या प्रसिद्ध रेस्तरां के लिए लिखी है, पुस्तकों की विस्तारित श्रृंखला का हिस्सा बन जाती हैं जिन्हें आने वाले कई वर्षों में जारी किया जा सकता है। एतिहासिक समय से प्रसिद्ध बावर्ची-लेखकों में जूलिया चाइल्ड, जेम्स बियर्ड, निगेला लाव्सन, एडुअर्ड डे पोमिएन, जेफ़ स्मिथ, एमेरिल लगास्से, क्लाउडिया रोडेन, मधुर जाफरी, कात्सुयो कोबायाशी और संभवतः रोमन पाक कला पुस्तक डी रे कोक्विनेरिया के अर्द्ध छद्म नाम वाले लेखक एपिशियस भी शामिल हैं, जिन्होनें प्राचीन दुनिया के कम से कम एक किसी अन्य प्रसिद्ध खाद्य विशेषज्ञ के साथ अपना नाम साझा किया है।


title: पाक कला पुस्तक

text: जबकि पश्चिमी पाक कला पुस्तकें मुख्य पाठ्यक्रम में खाना पकाने की विधियों को व्यंजनों के आधार पर वर्गीकृत करती हैं, जापानी पाक कला पुस्तकों को उनकी खाना पकाने की तकनीकों (उदाहरण के तौर पर तला हुआ खाना, भाप में पका हुआ खाना और भूना गया खाना) के आधार पर वर्गीकृत किया जाता है। दोनों शैलियों की पाक कला पुस्तकों में सूप, मिठाई जैसे अतिरिक्त व्यंजन समूह होते हैं।


title: पाक कला पुस्तक

text: कुकबुक (Cookbook) शब्द को कभी-कभी प्रतीक के तौर पर किसी अन्य ऐसी पुस्तक के लिए भी प्रयोग किया जाता है जिसमें पहले से ही जांचे और परखे गए "व्यंजन पकाने की विधियों" या किसी विशेष क्षेत्र या प्रक्रिया के लिए निर्देशों का उल्लेख होता है, तथा इन विधियों का विस्तृत वर्णन किया जाता है ताकि उपयोगकर्ता, जो इस क्षेत्र में विशेषज्ञ नहीं हैं, इससे व्यावहारिक परिणाम प्राप्त कर सकें. उदाहरणों में इलेक्ट्रॉनिक्स के सर्किट डिजाइनों का सेट, जादू मंत्रों की पुस्तक, या सिद्धांत के बिना विनाश तथा जीवन के दिशानिर्देशों का एक सेट "द एनार्किस्ट कुकबुक (The Anarchist Cookbook)" शामिल हैं। ओ'रैली मीडिया कुकबुक सीरीज़ के नाम से कंप्यूटर प्रोग्रामिंग के बारे में पुस्तकों की एक श्रृंखला प्रकाशित करता है और इनमे से प्रत्येक पुस्तक में एकल प्रोग्रामिंग भाषा से संबंधित एक विशिष्ट समस्या को हल करने के लिए, प्रयोग के लिए तैयार, कट व पेस्ट (cut and paste) उदाहरण दिए होते हैं।


title: बाड़मेर लोक सभा निर्वाचन क्षेत्र

text: बाड़मेर लोकसभा निर्वाचन क्षेत्र में बाड़मेर जिले के सात व एक जैसलमेर जिले का एक जैसलमेर विधानसभा क्षेत्र आते हैं।


title: अद्दहमाण

text: अद्दहमाण (अब्दुल रहमान) ने संदेश रासक नामक प्रसिद्ध काव्य की रचना की है। इनकी जन्मतिथि का अभी तक अंतिम रूप से निर्णय नहीं हो सका है। किंतु संदेश रासक के अंतसाक्ष्य के आधार पर मुनि जिनविजय ने कवि अब्दुल रहमान को अमीर खुसरो से पूर्ववर्ती सिद्ध किया है और इनका जन्म १२वीं सताब्दी में माना है।


title: अद्दहमाण

text: साहित्य के एक अन्य इतिहासकार केशवराम काशीराम शास्त्री (कविचरित, भाग १, पू. १६-१७) के अनुसार अब्दुल रहमान का जन्म १५वीं शताब्दी में हुआ। पर शास्त्री जी ने अपने मत की पुष्टि में कोई साक्ष्य नहीं दिया है। संदेश रासक के छंद संख्या तीन और चार के आधार पर इतना अवश्य कहा जा सकता है कि भारत के पश्चिम भाग में स्थित म्लेच्छ देश के अंतर्गत मीरहुसेन के पुत्र के रूप में अब्दुल रहमान का जन्म हुआ जो प्राकृत काव्य में निपुण था। केशवराम काशीराम शास्त्री का अनुमान है कि पश्चिम में भरुच के पास चैमूर नगर था जहाँ मुसलमानों का राज्य स्थापित होने पर अब्दुल रहमान के पूर्वज ने किसी हिंदू बालिका से विवाह कर लिया और उसी वंश में अब्दुल रहमान उत्पन्न हुआ जिसने प्राकृत एवं अपभ्रंश का अध्ययन किया और अपने ग्रंथ की रचना ग्राम्य अपभ्रंश में की।


title: अद्दहमाण

text: अब्दुल रहमान की केवल एक ही कृति है - संदेश रासक और इसकी हस्तलिखित प्रति पाटण के जैन भांडार में मिली है। अतः समझा जाता है कि कवि, किन्हीं कारणों से, पाटण में आ बसा होगा और हिंदुओं तथा जैनों के संपर्क में रहने के कारण उसने संस्कृत-प्राकृत-अपभ्रंश सीख ली होगी। इससे अधिक अब्दुल रहमान के बारे में कुछ नहीं कहा जा सकता।


title: वेदनाहर

text: ऐसी सारी ओषधियाँ एवं प्रणालियाँ जिनसे पीड़ा का निवारण हो सकता है, वेदनाहर या पीड़ापहारक (analgesic) कहलाती हैं। बहुत सी औषधियों में अन्यान्य गुणों के साथ-साथ पीड़ापहरण के गुण भी होते हैं। लेकिन वास्तविक पीड़ापहारक केवल उन्हीं औषधियों को कहते हैं जिनसे बिना निद्रा अथवा अचेतनता उत्पन्न किए ही पीड़ापहरण हो सके, उदाहरणार्थ ऐसीटिल सैलिसिलिक अम्ल।


title: वेदनाहर

text: कुछ औषधियाँ ऐसी हैं जो मस्तिष्क में पीड़ा चेतना की प्रवेशात्मक शक्ति को कम करने का गुण रखती हैं, अथवा पीड़ा के प्रवाह को नाड़ियों में ही रोक देती हैं, उदाहरणत: अफीम और कोकेग। कुछ अन्य पीड़ापहारक औषधियाँ पीड़ा के कारणों को दूर करके पीड़ापहरण में सफल होती हैं, अर्थात् जकड़ी हुई मांसपेशियों को ढीला करके अथवा शरीर के रक्तहीन अंगों में रक्तप्रवाह बढ़ाकर, जैसे पापैवरिन हैं।


title: वेदनाहर

text: 'पीड़ापहरण' को अंग्रेजी में ऐनलजीसिया (analgesia) की संज्ञा दी गई है। यह शब्द ऐल्जीसिस (algesis) से व्युत्पन्न है, जिसका अर्थ है व्यथा होना। पीड़ापहरण में व्यथा का अभाव अथवा लोप हो जाता है। पीड़ा के अभाव के दो कारण हो सकते हैं : प्रथम, जिसमें पीड़ा की चेतना का प्रवाह नाड़ियों में किसी औषधि या किसी अन्य क्रिया द्वारा रोक दिया जाए और वह मस्तिष्क तक न पहुँच सके तथा द्वितीय, जिसमें मस्तिष्क स्वयं ही पीड़ा का किसी कारणवश अनुभव कर सके।


title: वेदनाहर

text: अगर शरीर के केवल निश्चित अंग की नाड़ियों में पीड़ा-हरण किया जाय तो इसे स्थानिक संवेदनहारी (Local analgesia) कहा जाता है। पर अगर सारा शरीर औषधि का किसी अन्य प्रणाली से पीड़ारहित कर दिया जाए, तो इसे सार्वदैहिक पीड़ापहरण (General analgesia) कहा जाता है।


title: वेदनाहर

text: पीड़ा के बहुत से कारण होते हैं। इन कारणों के दो प्रमुख अंग हैं : प्रथम वह जिसमें शरीरविज्ञान का और दूसरा वह जिसमें मानस विज्ञान का आधार हो। इसलिए जिन औषधियों तथा प्रणालियों से प्राणी की शारीरीक क्रियाओं, या मानसिक अवस्था में, हेर फेर लाया जाता है, वे पीड़ापहारक हो सकते हैं; अर्थात् मानसिक एवं शारीरिक अवस्था के परिवर्तन से पीड़ा में, एवं पीड़ापहारक औषधियों के असर में, परिवर्तन आ जाता है।


title: वेदनाहर

text: भिन्न-भिन्न चेतनाएँ, जैसे स्पर्श चेतना, ताप चेतना और पीड़ा चेतना शरीर के हर भाग से सुषुम्ना कांड तक इंद्रिय-ज्ञान-वाहक नाड़ियों द्वारा पहुँचती हैं। इसलिए इन नाड़ियों के रोगों में सभी चेतनाएँ लुप्त हो जाती हैं। परंतु सुषुम्ना कांड में प्रवेश के बाद इन चेतनाओं को ले जानेवाले ज्ञानतंतु सुषुम्ना कांड में अलग-अलग हो जाते हैं। इसलिए कुछ रोगों में सारी चेतनाओं पर एक-सा ही असर नहीं होता, जैसे सिरिंगो मायलिया में स्पर्श चेतना वर्तमान रहती है, किंतु पीड़ाचेतना एवं तापचेतना अपेक्षित या लुप्त हो जाती है।


title: विश्व युवा दिवस

text: विश्व युवा दिवस (World Youth Day) कैथोलिक गिरजाघरों द्वारा आयोजित युवाओं के लिए की जाने वाली घटना है। अगले वर्ष का विश्व युवा दिवस पनामा में मनाया जायेगा।


title: अरुणा राय

text: अरुणा राय भारत की एक राजनैतिक एवं सामाजिक कार्यकर्ता हैं। उन्होने सन् १९६८ से १९७५ तक भारतीय प्रशासनिक सेवा में कार्य किया। उनके योगदान के लिये उन्हें मैगससे पुरस्कार एवं मेवाड़ सेवाश्री आदि पुरस्कारों से सम्मानित किया जा चुका है। वे राजस्थान के निर्धन लोगों के जीवन को बेहतर बनाने के लिये किये गये प्रयास के लिये विशेष रूप से जानी जातीं हैं। भारत में सूचना का अधिकार लागू करने के लिये 6 अप्रैल 1995 को अजमेर के ब्यावर में आंदोलन की शुरुआत की, उनके प्रयत्न एवं योगदान उल्लेखनीय हैं। वे मेवाड़ के राजसमन्द जिले में स्थित देवडूंगरी गांव से सम्पूर्ण देश में संचालित मजदूर किसान शक्ति संगठन की संस्थापिका एवं अध्यक्ष भी हैं।


title: अरुणा राय

text: - तत्पश्चात त्यागपत्र देने के बाद राजस्थान के तिलोनिया (अजमेर) में सामाजिक कार्य एवं अनुसंधान केंद्र में कार्यरत


title: बाणासुर

text: हिन्दू कहानियों में बाणासुर (जिन्हें बाणा भी कहा जाता है) बलि के पुत्र और हज़ार भुजाओं वाले असुर राजा थे। ऐसा माना जाता है कि बाणासुर ने वर्तमान [श्रीनगर]] के केन्द्रिय भाग पर शासन किया जिसकी राजधानी [[श्रीनगर] थी। कहानियों के अनुसार बाणासुर किरट राजा थे। हालांकि हिमाचल की लोककथाओं के अनुसार वो शोणितपुर के राजा थे जो वर्तमान में [[हिमाचल प्रदेश]] में सारहण के रूप में जाना जाता है।


title: बाणासुर

text: उ.प्र.बाराबंकी गजेटियर के अनुसार बाणासुर बाराबंकी का भर क्षत्रिय राजा था। जिसे बचाने के लिए भगवान शिव को आना पड़ा।


title: नैनीताल के पर्यटन स्थल

text: नैनीताल में हनुमानगढ़ी सैलानी, पर्यटकों और धार्मिक यात्रियों के लिए विशेष, आकर्षण का केन्द्र हैै। यहाँ से पहाड़ की कई चोटियों के और मैदानी क्षेत्रों के सुंदर दृश्य दिखाई देते हैं। हनुमानगढ़ी के पास ही एक बड़ी वेधशाला है। इस वेधशाला में नक्षत्रों का अध्ययन किया जाता है। राष्ट्र की यह अत्यन्त उपयोगी संस्था है।


title: नैनीताल के पर्यटन स्थल

text: यह नैनीताल के पर्वतीय अंचल का द्वारहै। काठगोदाम कुमाऊँ का द्वार है। यह छोटा सा नगर पहाड़ के पाद प्रदेश में बसा है। गौला नदी इसके दायें से होकर हल्द्वानी की ओर बढ़ती है। पूर्वोतर रेलवे का यह अन्तिम स्टेशन है। यहाँ से वरेली, लखनऊ तथा आगरा के लिए छोटी लाइन की रेल चलती है। काठगोदाम से नैनीताल, अल्मोड़ा, रानीखेत और पिथौरागढ़ के लिए के. एम. ओ. यू. की बसें जाती है। कुमाऊँ के सभी अंचलों के लिए यहाँ से बसें जाती हैं।


title: नैनीताल के पर्यटन स्थल

text: ज्योलिकोट से जैसे ही गेठिया पहुँचते हैं तो चीड़़ के घने वनों के दर्शन हो जाते हैं। गेठिया से टी. बी. सेनिटोरियम का अस्पताल है। मुख्य अस्पताल गेठिया से आगे पहाड़ी की ओर चोटी पर स्थित है। सन् १९१२ में भवाली के टी. बी. सेनिटोरियम कहलाता है। गेठिया सेनिटोरियम इसी अस्पताल की शाखा है। चीड़ के पेड़ों की हवा टी. बी. के रोगियों के लिए लाभदायक बताई जाती है। इसीलिए यह अस्पताल चीड़ के घने वन के मध्य में स्थित किया गया। श्री मति कमला नेहरु का भी इसी अस्पताल में इलाज हुआ था।


title: नैनीताल के पर्यटन स्थल

text: भीमताल (१,३७१ मीटर) इस अंचल का बड़ा ताल है। इसकी लम्बाई ४४८ मीटर, चौड़ाई १७५ मीटर गहराई १५ से ५० मीटर तक है। नैनीताल से भी यह बड़ा ताल है। नैनीताल की तरह इसके भी दो कोने हैं जिन्हें तल्ली ताल और मल्ली ताल कहते हैं। यह भी दोनों कोनों सड़कों से जुड़ा हुआ है। नैनीताल से भीमताल की दूरी २२.५ कि. मी. है।


title: नैनीताल के पर्यटन स्थल

text: भीमताल से ३ कि॰मी॰ की दूरी पर उत्तर-पूर्व की और नौ कोने वाला 'नौकुचियाताल' समुद्र की सतह से १३१९ मीटर की ऊँचाई पर स्थित है। नैनीताल से इस ताल की दूरी २६.२ कि॰मी॰ है।


title: नैनीताल के पर्यटन स्थल

text: इस नौ कोने वाले ताल की अपनी विशिष्ट महत्ता है। इसके टेढ़े-मेढ़े नौ कोने हैं। इस अंचल के लोगों का विश्वास है कि यदि कोई व्यक्ति एक ही दृष्टि से इस ताल के नौ कोनों को देख ले तो उसकी तत्काल मृत्यु हो जाती है। परन्तु वास्तविकता यह है कि सात से अधिक कोने एक बार में नहीं देखे जा सकते।


title: नैनीताल के पर्यटन स्थल

text: 'कुमाऊँ' अंचल के सभी तालों में 'सातताल' का जो अनोखा और नैसर्गिक सौन्दर्य है, वह किसी दूसरे ताल का नहीं है। इस ताल तक पहुँचने के लिए भीमताल से ही मुख्य मार्ग है। भीमताल से 'सातताल' की दूरी केवल ४ कि॰मी॰ है। नैनीताल से सातताल २१ कि॰मी॰ की दूरी पर स्थित है। आजकल यहां के लिए एक दूसरा मार्ग माहरा गाँव से भी जाने लगा है। माहरा गाँव से सातताल केवल ७ कि॰मी॰ दूर है।


title: नैनीताल के पर्यटन स्थल

text: सात तालों की गिनती में 'नल दमयन्ति' ताल भी आ जाता है। माहरा गाँव से सात ताल जाने वाले मोटर-मार्ग पर यह ताल स्थित है। जहाँ से महरागाँव - सातताल मोटर - मार्ग शुरु होता है, वहाँ से तीन किलोमीटर बायीं तरफ यह ताल है। इस तीन किलोमीटर बायीं तरफ यह ताल है। इस ताल का आकार पंचकोणी है। इसमें कभी-कभी कटी हुई मछलियों के अंग दिखाई देते हैं। ऐसा कहा जाता है कि अपने जीवन के कठोरतम दिनों में नल दमयन्ती इस ताल के समीप निवास करते थे। जिन मछलियों को उन्होंने काटकर कढ़ाई में डाला था, वे भी उड़ गयी थीं। कहते हैं, उस ताल में वही कटी हुई मछलियाँ दिखाई देती हैं। इस ताल में मछलियों का शिकार करना मना है।


title: नैनीताल के पर्यटन स्थल

text: भुवाली से भीमताल की ओर कुछ दूर चलने पर बायीं तरफ का रास्ता रामगढ़ की ओर मुड़ जाता है। यह मार्ग सुन्दर है। इस भुवाली - मुक्तेश्वर मोटर-मार्ग कहते हैं। कुछ ही देर में २३०० मीटर की ऊँचाई वाले 'गागर' नामक स्थान पर जब यात्रीगण पहुँचते हैं तो उन्हें हिमालय के दिव्य दर्शन होते हैं। 'गागर' नामक पर्वत क्षेत्र में 'गर्गाचार्य' ने तपस्या की थी, इसीलिए इस स्थान का नाम 'गर्गाचार्य' से अपभ्रंश होकर 'गागर' हो गया। 'गागर' की इस चोटी पर गर्गेश्वर महादेव का एक पुराना मन्दिर है। 'शिवरात्रि' के दिन यहाँ पर शिवभक्तों का एक विशाल मेला लगता है।


title: नैनीताल के पर्यटन स्थल

text: रामगढ़ मल्ला से रामगढ़ तल्ला लगभग १० कि॰मी॰ है। रामगढ़ मल्ला से ही मुक्तेश्वर जाने वाली सड़क नीचे घाटी में दिखाई देती है। यह घाटी भी सुन्दर है। नैनीताल से मुक्तेश्वर ५१.५ कि॰मी॰ है।


title: नैनीताल के पर्यटन स्थल

text: मुक्तेश्वर कुमाऊँ का बहुत पुराना नगर है। सन् १९०१ ई. में यहाँ पशु-चिकित्सा का एक संस्थान खुला था। यह संस्थान अब काफी बढ़ गया है। कुमाऊँ अंचल में मुक्तेश्वर की घाटी अपने सौन्दर्य के लिए विख्यात है। देश-विदेश के पर्यटक यहाँ गर्मियों में अधिक संख्या में आते हैं। ठण्ड के मौसम में यहाँ बर्फीली हवाएँ चलती हैं। पर्यटकों के लिए यहाँ पर पर्याप्त सुविधा है। देशी-विदेशी पर्यटक भीमताल, नोकुचियाताल, सातताल, रामगढ़ आदि स्थानों को देखने के साथ-साथ मुक्तेश्वर (२२८६ मीटर) के रमणीय अंचल को देखना नहीं भूलते।


title: नैनीताल के पर्यटन स्थल

text: तराई-भाबर की ओर जैसे ही हम चलते हैं तो हमें कालढूँगी मार्ग पर नैनीताल से ६ कि॰मी॰ की दूरी पर समुद्र की सतह से १६३५ मीटर की ऊँचाई पर खुपंताल मिलता है। इस ताल के तीनों ओर पहाड़ियाँ हैं, इसकी सुन्दरता इसके गहरे रंग के पानी के कारण और भी बढ़ जाती है। इसमें छोटी-छोटी मछलियाँ प्रचुर मात्रा में मिलती है। यदि कोई शौकीन इन मछलियों को पकड़ना चाहे तो अपने रुमाल की मदद से भी पकड़ सकता है।


title: नैनीताल के पर्यटन स्थल

text: इस ताल की सबसे बड़ी विशेषता यह है कि इसमें पर्वतों के दृश्य बहुत सुन्दर लगते हैं। यहाँ की प्राकृतिक छटा और सीढ़ीनुमा खेतों का सौन्दर्य सैलानियों के मन को बरबस अपनी ओर आकर्षित कर लेता है।


title: नैनीताल के पर्यटन स्थल

text: खुर्पीताल से कालढूँगी मार्ग होते हुए काशीपुर को एक सीधा मार्ग चला जाता है। काशीपुर नैनीताल जिले का एक प्रसिद्ध नगर है और मुरादाबाद व लालकुआँ से रेल द्वारा जुड़ा है। नैनीताल से यहाँ निरन्तर बसें आती रहती हैं। कुमाऊँ के राजाओं का यह एक मुख्य केन्द्र था। तराई - भाबर में जो भी वसूली होती थी उसका सूबेदार काशीपुर में ही रहता था।


title: नैनीताल के पर्यटन स्थल

text: चीनी यात्री हृवेनसांग ने भी इस स्थान का वर्णन किया था। उन्होंने इस स्थान का उल्लेख 'गोविशाण' नाम से किया था प्राचीन समय से ही काशीपुर का अपना भौगोलिक, सांस्कृतिक व धार्मिक महत्व रहा है।


title: नैनीताल के पर्यटन स्थल

text: कालाढूँगी/हल्द्वानी से काशीपुर मोटर-मार्ग में काशीपुर शहर से लगभग ६ कि॰मी॰ पहले देवी का एक काफी पुराना मन्दिर है यहाँ पर चैत्र मास में चैती मेला विशेष रूप से लगता है, जिसमें दूर-दूर से लोग आते हैं तथा अपनी मनौतियाँ मनाते और माँगते हैं। देवी के दर्शन करने के लिए यहाँ काफी भीड़ उमड़ पड़ती है।


title: नैनीताल के पर्यटन स्थल

text: चैती मेला स्थल से काशीपुर की ओर २ किलोमीटर आगे नगर से लगभग जुड़ा हुआ एक महत्वपूर्ण ताल द्रोण सागर है। पांडवों से इस ताल का सम्बन्ध बताया जाता है कि गुरु द्रोण ने यहीं रहकर अपने शिष्यों को धनुर्विद्या की शिक्षा दी थी। ताल के किनारे एक पक्के टीले पर गुरु द्रोण की एक प्रतिमा है, ऐतिहासिक व धार्मिक दृष्टिकोण से यह विशिष्ट पर्यटन स्थल है।


title: नैनीताल के पर्यटन स्थल

text: काशीपुर शहर से रामनगर की ओर तीन किलोमीटर चलने के बाद दाहिनी ओर एक ताल है, जिसके निकट चामुण्डा का भव्य मन्दिर है। इस ताल को गिरिताल के नाम से जाना जाता है। धार्मिक दृष्टि से इस ताल की विशेष महत्ता है, प्रत्येक पर्व पर यहाँ दूर-दूर से यात्री आते हैं। इस ताल से लगा हुआ शिव मन्दिर तथा संतोषी माता का मन्दिर है जिसकी बहुत मान्यता है। काशीपुर में नागनाथ मन्दिर, मनसा देवी का मन्दिर भी धार्मिक दृष्टि से आए हुए यात्री का दिल मोह लेते हैं।


title: नैनीताल के पर्यटन स्थल

text: काशीपुर नगर अब औद्योगिक नगर हो गया है, यहाँ सैकड़ों छोटे-बड़े उद्योग लगे हैं जिससे सारा इलाका समृद्धशाली हो गया है। काशीपुर के इलाके में बड़े-बड़े किसान, जिनके आधुनिक कृषि संयंत्रों से सुसज्जित बड़े-बड़े कृषि फार्म है, खेती की दृष्टि से यह इलाका काफी उपजाऊ है।


title: नैनीताल के पर्यटन स्थल

text: पर्यटन की दृष्टि से भी काशीपुर का काफी महत्व है। यहाँ के गिरिताल नामक ताल के किनारे पर्यटन आवास--गृह का निर्माण किया गया है। यहाँ दूर-दूर से देशी-विदेशी पर्यटक आकर रुकते हैं।


title: नैनीताल के पर्यटन स्थल

text: ज्योलिकोट की खुबसूरती पर्यटकों को अपनी तरफ आकर्षित करती है। यहां पर दिन के समय गर्मी और रात के समय ठंड पडती है। आसमान आमतौर पर साफ और रात तारों भरी होती है। कहा जाता है कि बहुत पहले श्री अरबिंदो और स्वामी विवेकानन्द भी यहां की यात्रा कर चुके हैं। पर्यटक यहां के गांवों के त्योहारों और उत्सवों का आनंद भी ले सकते हैं। यहां से कुछ ही दूरी पर कुमाऊं की झील, बिनसर, कौसानी, रानीखेत और कार्बेट नेशनल पार्क स्थित हैं। छोटी या एक दिन की यात्रा के लिए ज्योलिकोट सबसे आदर्श पर्यटन स्थल माना जाता है। ज्योलिकोट में अनेक पहाडियां हैं जो एक-दूसरे से जुडी हुई हैं। इन पहाडियों में अनेक गुप्त रास्ते हैं। ब्रिटिश राज के समय इन रास्तों का प्रयोग संदेशों के आदान-प्रदान के लिए किया जाता है। यहां पर अनेक हिल रिजार्ट भी हैं। इन रिजार्ट में ठहरने और पहाडों में घूमने के अलावा भी यहां पर करने के लिए बहुत कुछ है। ज्योलिकोट में भारत का सबसे पुराना 18 होल्स का गोल्फ कोर्स है। इसके अलावा नैनी झील और सत्तल में नौकायन का आनंद लिया जा सकता है। किलबरी में बर्फ की सुन्दर चोटियों को देखा जा सकता है। पंगोट, नोकचैतल और बिनसर में खूबसूरत पक्षियों को देखा जा सकता है।


title: हेलेना

text: हेलेना, या सेंट हेलेना (ग्रीक: Ἑα έλην, हागिया हेलेनो, लैटिन: फ्लाविया इलिया हेलेना अगस्ता; .246 / 248 - 330),रोमन साम्राज्य एक महारानी थी, और सम्राट कांस्टेंटाइन द ग्रेट की माँ थी। संभवतः एशिया माइनर के ड्रिपाना, बिथिनिया में, वह भविष्य के रोमन सम्राट कॉन्सटेंटियस क्लोरस (२९३-३०६ शासनकाल) और भविष्य के सम्राट कॉन्सटेंटाइन द ग्रेट (शासनकाल ३०६-३३7) की मां थी।


title: हेलेना

text: हेलेना अपने बेटे पर अपने प्रभाव के कारण ईसाई और दुनिया के इतिहास में एक महत्वपूर्ण व्यक्ति के रूप में शुमार हैं। अपने अंतिम वर्षों में, उन्होंने सीरिया के पलेस्टिना और यरुशलम का धार्मिक दौरा किया, जिसके दौरान उन्होंने कथित रूप से ट्रू क्रॉस की खोज की। पूर्वी रूढ़िवादी चर्च, ओरिएंटल रूढ़िवादी चर्च, रोमन कैथोलिक चर्च, और एंग्लिकन कम्युनियन उसे एक संत के रूप में प्रतिष्ठित करते हैं।


title: हेलेना

text: हेलेना के जन्मस्थान को निश्चितता के साथ नहीं जाना जाता है। 6 वीं शताब्दी के इतिहासकार प्रोकोपियस इस कथन के लिए सबसे प्रारंभिक प्राधिकारी हैं कि हेलेना एशिया माइनर के बिथिनिया प्रांत में एक देशी यूनानी ग्रीक का था। उनके बेटे कॉन्सटेंटाइन ने 330 के आसपास उनकी मृत्यु के बाद शहर का नाम "हेलेनोपोलिस" रखा, जो इस विश्वास का समर्थन करता है कि शहर उनका जन्मस्थान है। बीजान्टिनिस्ट सिरिल मैंगो ने तर्क दिया है कि कॉन्स्टेंटिनोपल में अपनी नई राजधानी के आसपास संचार नेटवर्क को मजबूत करने के लिए हेलेनोपोलिस को रद्द कर दिया गया था, और उसका नाम बदलकर केवल हेलेना को सम्मानित किया गया था, न कि उसके जन्मस्थान को चिह्नित करने के लिए। फिलिस्तीन में एक हेलेनोपोलिस और लिडिया में हेलेनोपोलिस भी था। इन शहरों, और पोंटस के हेलेनोपोंटस के प्रांत, शायद सभी कांस्टेंटाइन की मां के नाम पर थे।


title: हेलेना

text: कैसरिया के बिशप और इतिहासकार युसेबियस ने कहा कि वह फिलिस्तीन से लौटने पर लगभग 80 वर्ष की थी। चूँकि उस यात्रा को ३२६ की तारीख दी गई है, हेलेना शायद २४६ से २४. के आसपास पैदा हुई थी। लिटिल को उसके शुरुआती जीवन के बारे में पता है। यूट्रोपियस के "ब्रेवीयरियम" के बाद चौथी शताब्दी के स्रोत, रिकॉर्ड करते हैं कि वह एक कम पृष्ठभूमि से आया था। सेंट एम्ब्रोस ने उसे स्टैबुलरिया, "स्थिर-नौकरानी" या "सराय-कीपर" के रूप में अनुवादित एक शब्द कहा था। वह इस तथ्य को पुण्य बनाता है, हेलेना को बोना स्टेबुलरिया, एक "अच्छी स्थिर-दासी" कहा जाता है। अन्य स्रोत, विशेष रूप से जिन्हें कॉन्स्टेंटाइन की घोषणा के बाद सम्राट के रूप में लिखा गया था, उनकी पृष्ठभूमि पर नज़र रखना या उनकी अनदेखी करना।


title: हेलेना

text: यह अज्ञात है जहां वह पहली बार कॉन्स्टेंटियस से मिली थी। इतिहासकार टिमोथी बार्न्स ने सुझाव दिया है कि कांस्टेंटियस, सम्राट ऑरेलियन के अधीन रहते हुए, ज़ेनोबिया के खिलाफ अभियान के लिए एशिया माइनर में तैनात रहते हुए उनसे मुलाकात कर सकता था। ऐसा कहा जाता है कि मिलने पर वे चांदी के समान कंगन पहनते थे; कॉन्स्टेंटियस ने उसे भगवान द्वारा भेजे गए अपने आत्मा के साथी के रूप में देखा। बार्न्स ऑरेलियन के एक रक्षक के निकोमेडिया में एक एपिटैफ़ पर ध्यान केंद्रित करते हैं, जो 270 के बाद जल्द ही बिथिनियन क्षेत्र में सम्राट की उपस्थिति का संकेत दे सकता है। हेलेना और कॉन्स्टेंटियस के बीच संबंध की सटीक कानूनी प्रकृति भी अज्ञात है। सूत्र बिंदु पर समान हैं, कभी-कभी हेलेना कॉन्स्टेंटियस को "पत्नी" कहते हैं, और कभी-कभी, कॉन्स्टेंटाइन के प्रतिद्वंद्वी मैक्सेंटियस के बर्खास्तगी के प्रचार के बाद, उसे अपनी "उपपत्नी" कहते हैं। जेरोम, जो शायद अपने ही स्रोतों की अस्पष्ट शब्दावली से भ्रमित हैं, दोनों को करने का प्रबंधन करता है।


title: हेलेना

text: कुछ विद्वान, जैसे कि इतिहासकार जान ड्रेज्वर्स, कांस्टेंटियस और हेलेना एक सामान्य-कानून विवाह में शामिल हुए थे, एक सहवास वास्तव में नहीं बल्कि कानून में मान्यता प्राप्त था। टिमोथी बार्न्स जैसे अन्य, कांस्टेंटियस और हेलेना एक आधिकारिक विवाह में शामिल होने का दावा करते हैं, इस आधार पर कि आधिकारिक विवाह का दावा करने वाले स्रोत अधिक विश्वसनीय हैं।


title: हेलेना

text: हेलेना ने 270 साल बाद (शायद 272) के बाद जल्द ही एक अनिश्चित वर्ष के 27 फरवरी को भविष्य के सम्राट कॉन्स्टेंटाइन प्रथम को जन्म दिया। उस समय, वह (सर्बिया) में थी। अपनी बढ़ती स्थिति के साथ एक पत्नी को अधिक रूढ़िवादी प्राप्त करने के लिए, कॉन्स्टेंटियस ने 289 से कुछ समय पहले हेलेना को तलाक दे दिया, जब उन्होंने मैक्सिमियन की बेटी थियोडोरा से उनकी आज्ञा के तहत शादी कर ली। [18] (कथा सूत्र 293 में विवाह की तारीख तय करते हैं, लेकिन 289 का लैटिन शब्दांश पहले से विवाहित जोड़े को संदर्भित करता है)। हेलेना और उनके बेटे को निकोमेदिया के डायोक्लेटियन की अदालत में भेज दिया गया, जहां कॉन्स्टेंटाइन आंतरिक चक्र का सदस्य बन गया। हेलेना ने कभी भी पुनर्विवाह नहीं किया और अस्पष्टता में एक समय तक जीवित रही, हालांकि अपने इकलौते बेटे के करीब थी, जो उसके लिए एक गहरा संबंध और स्नेह था।


title: हेलेना

text: 306 में कॉन्स्टेंटियस के सैनिकों द्वारा रोमन साम्राज्य के ऑगस्टस को ऑगस्टस घोषित किया गया था और बाद में उनकी मृत्यु हो गई थी, और उनकी उत्थान के बाद उनकी माँ को 312 में सार्वजनिक जीवन में वापस लाया गया, जो शाही दरबार में लौट आई। वह ईगल कैमियो में कॉन्स्टेंटाइन के परिवार को चित्रित करती हुई दिखाई देती है, संभवतः 316 की गर्मियों में कॉन्सटेंटाइन के बेटे कॉन्सटेंटाइन II के जन्म की स्मृति में। उसे 325 में अगस्ता की उपाधि मिली थी। यूसेबियस के अनुसार, ईसाई धर्म में उसके रूपांतरण के बाद उसका बेटा सम्राट बन गया। ।


title: हेलेना

text: कॉन्स्टेंटाइन ने अपनी मां हेलेना को ऑगस्टा इम्पेट्रिक्स के रूप में नियुक्त किया, और जूदेव-ईसाई परंपरा के अवशेष का पता लगाने के लिए शाही खजाने में अपनी असीमित पहुंच दी। 326-28 में हेलेना ने फिलिस्तीन के पवित्र स्थानों की यात्रा की। [20] कैसरिया के युसेबियस (260/265 - 339/340) के अनुसार, जो फिलिस्तीन और अन्य पूर्वी प्रांतों के लिए अपने तीर्थयात्रा का विवरण दर्ज करता है, वह दो चर्चों के निर्माण या सौंदर्यीकरण, चर्च ऑफ द नैटिविटी, बेथलहम और के लिए जिम्मेदार था। जैतून के पहाड़ पर चर्च ऑफ़ एलोना, क्रमशः मसीह के जन्म और उदगम के स्थल। स्थानीय संस्थापक किंवदंती ने हेलेना के आदेश को मिस्र के एक चर्च के निर्माण को सिनाई के बर्निंग बुश की पहचान करने का आदेश दिया। सेंट कैथरीन मठ में चैपल-जिसे अक्सर सेंट हेलेन के चैपल के रूप में संदर्भित किया जाता है - को वर्ष 330 ईस्वी तक माना जाता


title: हेलेना

text: यरूशलेम को अभी भी 70 ईस्वी में टाइटस के कारण हुए विनाश के बाद फिर से बनाया जा रहा था। सम्राट हैड्रियन ने 130 के दशक के दौरान कलवारी के पास यीशु की समाधि स्थल पर एक मंदिर बनाया था, और शहर का नाम बदलकर ऐलिया कैपिटलिना रखा। खाते इस बात से भिन्न हैं कि मंदिर शुक्र या बृहस्पति को समर्पित था या नहीं। युसेबियस के अनुसार यहाँ पर शुक्र का एक मंदिर था। यह रानी (हेला) ने नष्ट कर दिया था।" परंपरा के अनुसार, हेलेना ने मंदिर को फाड़ दिया और, किंवदंती के अनुसार मंदिर का निर्माण हुआ। 4 वीं शताब्दी के अंत में, खुदाई शुरू करने के लिए एक साइट को चुना गया, जिससे तीन अलग-अलग क्रॉसों की वसूली हुई। किंवदंती एंब्रोज में दी गई है, ऑन द डेथ ऑफ़ द थियोडोसियस (395 की मृत्यु) और रुफ़िनस के अध्यायों में लंबाई के आधार पर लैटिन में यूसेबियस के 'एक्सेलसिस्टिकल हिस्ट्री' में उनके अनुवाद में संलग्न है, जिसका मुख्य शरीर इस घटना का उल्लेख नहीं करता है। फिर , रूफिनस का संबंध है, साम्राज्ञी ने ठोस सबूत के अभाव में कुछ भी बोलने से इनकार कर दिया और एक परीक्षण किया। संभवतः यरूशलेम के बिशप मैकरियस के माध्यम से, वह एक महिला थी जो शहर से लाई गई मौत के निकट थी। जब महिला ने पहली और दूसरी क्रॉस को छुआ, तो उसकी स्थिति नहीं बदली, लेकिन जब उसने तीसरी और अंतिम क्रॉस को छुआ, तो वह अचानक ठीक हो गई, और हेलेना ने उस क्रॉस को घोषित किया, जिसके साथ महिला को ट्रू क्रॉस होने का संकेत दिया गया था।


title: हेलेना

text: "कांस्टेंटाइन फ्रॉम कॉन्स्टैंटाइन ऑफ जेरूसलम के येरूसियस", जैसा कि यूसेबियस में प्रस्तुत किया गया है "" कांस्टेंटाइन का जीवन "कहता है:


title: हेलेना

text: "ऐसी हमारी सैविऑर की कृपा है, कि भाषा की कोई भी शक्ति उस चमत्कारिक परिस्थिति का वर्णन करने के लिए पर्याप्त नहीं है जिसके बारे में मैं उल्लेख करने जा रहा हूं। इसके लिए, कि उसके [ईसा मसीह के सबसे पवित्र जुनून का स्मारक, इसलिए बहुत पहले जमीन के नीचे दफन किया जाना चाहिए। इतने वर्षों तक अज्ञात रहा, जब तक कि उसके सेवकों के लिए उसकी पुन: उपस्थिति अब उसे हटाने के माध्यम से मुक्त नहीं हुई, जो सभी का सामान्य शत्रु था, एक ऐसा तथ्य है जो वास्तव में सभी प्रशंसा से परे है। मेरे पास इससे बड़ी कोई परवाह नहीं है। वह पवित्र संरचना के साथ सबसे अच्छा हो सकता है, जो पवित्र स्थान है, जो कि दिव्य दिशा के तहत, मुझे अस्वीकार कर दिया गया है क्योंकि यह बेईमान मूर्ति पूजा [रोमन मंदिर] के भारी वजन के थे; एक ऐसा स्थान जिसे भगवान के फैसले में शुरू से ही पवित्र माना गया है; , लेकिन जो अब भी पवित्र दिखाई देता है, क्योंकि यह हमारे सैवियोर के जुनून के एक स्पष्ट आश्वासन को प्रकाश में लाया है।


title: हेलेना

text: सोज़ोमेन और थियोडोरेट का दावा है कि हेलेना को क्रूस के नाखून भी मिले। अपने बेटे की सहायता करने के लिए अपनी चमत्कारी शक्ति का उपयोग करने के लिए, हेलेना ने कथित तौर पर एक कॉन्स्टेंटाइन के हेलमेट में रखा था, और दूसरा अपने घोड़े की लगाम में।


title: हेलेना

text: एक परंपरा के अनुसार, हेलेना ने येरुशलम की यात्रा पर पवित्र अंगरखा का अधिग्रहण किया और इसे ट्रायर को भेज दिया।


title: हेलेना

text: सेंट हेलेना द्वारा खोजे गए कई अवशेष अब साइप्रस में हैं, जहां उन्होंने कुछ समय बिताया। उनमें से आइटम ईसा मसीह के अंगरखा, पवित्र क्रॉस के टुकड़े, और रस्सी के टुकड़े जिसके साथ यीशु को क्रॉस पर बांधा गया था, का हिस्सा माना जाता है। रस्सी, जिसे अपनी तरह का एकमात्र अवशेष माना जाता है, स्टाव्रोवूनी मठ में आयोजित किया गया है, जिसे सेंट हेलेना द्वारा भी स्थापित किया गया था। बीजान्टिन परंपरा के अनुसार, हेलेना साइप्रस में बिल्लियों की बड़ी आबादी के लिए जिम्मेदार है। स्थानीय परंपरा मानती है कि उसने चौथी शताब्दी ईस्वी में मिस्र या फिलिस्तीन से सैकड़ों बिल्लियों को सांपों के एक मठ से निकालने के लिए आयात किया था। मठ को आज "सेंट निकोलस ऑफ़ द कैट्स" (ग्रीक ςιος κόιςλαοΓ ςν τώατών) के रूप में जाना जाता है और लिमासोल के पास स्थित है।


title: हेलेना

text: हेलेना ने 327 में ट्रू क्रॉस और अन्य अवशेषों के बड़े हिस्से के साथ, रोम लौटने के लिए यरूशलेम और पूर्वी प्रांतों को छोड़ दिया, जो तब उनके महल के निजी चैपल में संग्रहीत थे, जहां उन्हें आज भी देखा जा सकता है। उसके महल को बाद में यरूशलेम में पवित्र क्रॉस के बेसिलिका में बदल दिया गया था। यह मठ में सिस्टेशियन भिक्षुओं द्वारा बनाए रखा गया है जो सदियों से चर्च से जुड़ा हुआ है।


title: हेलेना

text: हेलेना की मृत्यु 330 के आसपास हुई थी, उसके बेटे की तरफ से। उसे रोम के बाहर वाया लेबिकाना में हेलेना के मकबरे में दफनाया गया था। पियो-क्लेमेंटाइन वैटिकन संग्रहालय में प्रदर्शन पर उसकी व्यंग्यात्मकता, हालांकि कनेक्शन पर अक्सर सवाल उठाया जाता है। उसके बगल में उसकी पोती सेंट कॉन्स्टेंटिना (सेंट कॉन्स्टेंस) की व्यंग्य रचना है। उसकी खोपड़ी को जर्मनी के कैथेड्रल में, में प्रदर्शित किया गया है।


title: हेलेना

text: हेलेना को पूर्वी रूढ़िवादी, ओरिएंटल रूढ़िवादी, पूर्वी और लैटिन कैथोलिक चर्चों के साथ-साथ एंग्लिकन कम्युनियन और लूथरन चर्चों द्वारा एक संत के रूप में माना जाता है, जो उनकी धर्मपरायणता के लिए प्रसिद्ध हैं। उसे कभी-कभी इसी तरह के नामों के साथ दूसरों से अलग करने के लिए हेलेन ऑफ कॉन्स्टेंटिनोपल के रूप में जाना जाता है, और हंगरी में "इलोना", और माल्टा में "लीना" की आवश्यकता है।


title: हेलेना

text: ऑर्थोडॉक्स क्रिश्चियन चर्च के संत के रूप में उनका दावत का दिन उनके बेटे के साथ 21 मई को मनाया जाता है, "फेस्टिवल ऑफ द होली ग्रेट सॉवरिन कॉन्स्टेंटाइन एंड हेलेना, एपल टू द एपॉस्टल्स"। इसी तरह, एंग्लिकन चर्च और कुछ लुथेरान चर्च, पूर्वी तारीख रखते हैं। रोमन कैथोलिक चर्च में उसका पर्व 18 अगस्त को पड़ता है। कॉप्टिक रूढ़िवादी चर्च में उसकी दावत का दिन 9 पशों पर है।


title: हेलेना

text: कॉन्स्टेंटाइन के साथ क्रॉस की उसकी खोज को सांताक्रूज़ में फिल्माया गया है, जो फिलीपींस में एक अनुष्ठान तमाशा है [उद्धरण वांछित]। मई में आयोजित किया गया था (जब रूडमास कभी मनाया गया था), जुलूस में महीने के मैरियन भक्ति के तत्व भी होते हैं। हेलेना नई खोजों के संरक्षक संत हैं ।


title: हेलेना

text: ग्रेट ब्रिटेन में, बाद में किंवदंती, हेनिंग द्वारा हंटिंगडन का उल्लेख किया गया था, लेकिन मोनमाउथ के जेफ्री द्वारा लोकप्रिय बनाया गया था, ने दावा किया कि हेलेना ब्रिटेन के राजा, कोल ऑफ कोलचेस्टर की एक बेटी थी, जिसने ब्रिटान और रोम के बीच अधिक युद्ध से बचने के लिए कॉन्स्टेंटियस के साथ गठबंधन किया था। जेफ्री ने आगे कहा कि उन्हें एक रानी के रूप में लाया गया था, क्योंकि उनके पास ब्रिटेन के सिंहासन को विरासत में लेने के लिए कोई भाई नहीं था। इसके लिए स्रोत सोज़ोमेन हिस्टोरिया एक्सेलेस्टिका हो सकता है, जो हालांकि दावा नहीं करता है कि हेलेना ब्रिटिश थी, लेकिन केवल यह कि उसके बेटे कॉन्सटेंटाइन ने अपनी ईसाइयत को वहां उठाया। कॉन्सटेंटाइन अपने पिता के साथ थे जब उनकी मृत्यु यॉर्क में हुई थी, लेकिन न तो उन्होंने ब्रिटेन में ज्यादा समय बिताया था।


title: हेलेना

text: मध्य युग के अंग्रेजी क्रांतिकारियों द्वारा दिया गया बयान, जिसके अनुसार हेलेना को एक ब्रिटिश राजकुमार की बेटी माना जाता था, पूरी तरह से ऐतिहासिक आधार के बिना है। यह उसी तरह से उत्पन्न हो सकता है जिसका नाम वेल्श राजकुमारी सेंट एलेन (कथित मैग्नस मैक्सिमस से शादी करने और कॉन्स्टेंटाइन नाम का एक बेटा पैदा करने के लिए) या फेनस्टा के साथ कॉन्स्टेंटाइन के विवाह के चौथे अध्याय में प्रयुक्त शब्द की गलत व्याख्या से हुआ। कॉन्सटेंटाइन का वर्णन ब्रिटेन के ओरियोडेन ("शुरू से", "शुरुआत से" का सम्मान करते हुए) उनके जन्म के लिए एक भ्रम के रूप में लिया जा सकता है ("उसकी शुरुआत से") हालांकि यह वास्तव में उनके शासनकाल की शुरुआत पर चर्चा कर रहा था।


title: हेलेना

text: कम से कम पच्चीस पवित्र कुएँ वर्तमान में यूनाइटेड किंगडम में एक संत हेलेन को समर्पित हैं। वह एबिंगडन और कोलचेस्टर के संरक्षक संत भी हैं। कोलचेस्टर में सेंट हेलेन के चैपल की स्थापना हेलेना ने खुद की थी, और 15 वीं शताब्दी के बाद से, शहर के कोट ऑफ आर्म्स ने ट्रू क्रॉस का प्रतिनिधित्व किया है और उनके सम्मान में तीन ताज पहने हुए नाखून हैं। कोलचेस्टर टाउन हॉल में 50 मीटर ऊंची (160 फीट) मीनार के ऊपर संत की एक विक्टोरियन प्रतिमा है। नॉटिंघम के हथियार कोल के साथ शहर के संबंध के कारण लगभग समान हैं, जो उसके कथित पिता हैं।.


title: हेलेना

text: मध्ययुगीन किंवदंती और शिष्टता रोमांस में, हेलेना एक सताई हुई नायिका के रूप में दिखाई देती है, एम्रे और कॉन्स्टेंस जैसी महिलाओं की नस में; अपने पति से अलग, वह एक शांत जीवन जीती है, अपनी कढ़ाई पर खुद का समर्थन करती है, जब तक कि उसके बेटे का आकर्षण और अनुग्रह उसके पति का ध्यान और इसलिए उनकी पहचान का रहस्योद्घाटन नहीं करता है।.


title: हेलेना

text: हेलेना एवलिन वॉ के उपन्यास हेलेना का नायक है। वह मैरियन ज़िमर ब्रैडले और डायना एल। पैक्ससन के एक काल्पनिक उपन्यास, प्रीस्टेस ऑफ़ एवलॉन (2000) के मुख्य पात्र भी हैं। उसे ईलान नाम दिया गया है और एवलॉन के प्रशिक्षित पुजारी के रूप में दर्शाया गया है।


title: वियोगी हरि

text: वियोगी हरि (1895-1988 ई.) प्रसिद्ध गांधीवादी एवं हिन्दी के साहित्यकार थे। ये आधुनिक ब्रजभाषा के प्रमुख कवि, हिंदी के सफल गद्यकार तथा समाज-सेवी सन्त थे। "वीर-सतसई" पर इन्हें मंगलाप्रसाद पारितोषिक मिला था। उन्होंने अनेक ग्रंथों का संपादन, प्राचीन कविताओं का संग्रह तथा संतों की वाणियों का संकलन किया। कविता, नाटक, गद्यगीत, निबंध तथा बालोपयोगी पुस्तकें भी लिखी हैं। वे लगभग 40 वर्षों तक हिन्दी साहित्य की सक्रिय सेवा करते रहे। वे हरिजन सेवक संघ, गाँधी स्मारक निधि तथा भूदान आंदोलन में सक्रिय रहे।


title: वियोगी हरि

text: वियोगी हरि का जन्म छतरपुर (मध्य प्रदेश) में सन १८९६ ई० में एक कान्यकुब्ज ब्राह्मण परिवार में हुआ था। बचपन में ही पिता की मृत्यु हो जाने के कारण इनका पालन-पोषण एवं शिक्षा ननिहाल में घर पर ही हुई।


title: वियोगी हरि

text: शिक्षा आदि के कार्य में वियोगी हरि प्रारम्भ से ही मेधावी रहे थे। इनकी हिन्दी और संस्कृत की प्रारम्भिक शिक्षा घर पर ही हुई। मैट्रिकुलेशन की परीक्षा इन्होंने 1915 में छतरपुर के हाईस्कूल से उत्तीर्ण की। किशोरावस्था से ही दर्शनशास्त्र में विशेष अभिरुचि थी। छतरपुर की महारानी कमलकुमारी 'युगलप्रिया' के स्नेह-सिक्त सम्पर्क से उनके साथ भारत के प्रसिद्ध तीर्थों का इन्होंने भ्रमण किया।


title: वियोगी हरि

text: सन 1917 में पुरुषोत्तमदास टण्डन से इनका परिचय हुआ और उन्हीं से इन्हें लेखन और साहित्य-सेवा की सबसे पहले प्रेरणा मिली। अस्पृश्यतानिवारण की दिशा में उन्होंने 1920 में कानपुर के 'प्रताप' में एक लेखमाला लिखी थी। महात्मा गाँधी के सम्पर्क ने इन्हें इस कार्य से और अधिक बाँध दिया था। यह कार्य ही उनके जीवन का एक उद्देश्य बन गया। गाँधीजी द्वारा प्रवर्तित 'हरिजन-सेवक' (हिन्दी संस्करण) के सम्पादन का कार्य भी इन्होंने सँभाल लिया था। तभी से 'हरिजन सेवक संघ' से इनका घनिष्ठ सम्बन्ध हो गया था। बाद में वियोगी हरि इसके अध्यक्ष भी रहे।


title: वियोगी हरि

text: धर्म, दर्शन, भक्ति, हरिजन कार्य, सामाजिक सुधार तथा अनेक साहित्यिक विषयों को लेकर वियोगी हरि ने लगभग 40-45 पुस्तकें लिखी हैं, जो इस प्रकार हैं-


title: वियोगी हरि

text: वियोगी हरि का अध्यात्म-चिंतन सर्वेश्वरवादी है। उनकी प्रेमलक्षणाभक्ति, ज्ञान एवं कर्म की अविरोधिनी है। उस पर सूरदास, तुलसीदास, कबीर तथा सूफ़ी कवियों की विचारधारा का प्रभाव पड़ा है। उनका धर्म समंवयवादी विश्वधर्म है, जिसका आदर्श बहुत कुछ गाँधीवाद और आधार ईश्वरवाद है। सामाजिक विचार सुधारवादी और कबीर आदि संतों की भाँति खण्डनात्मक है। उनकी रचनाओं में मुख्यत: वीर और शांत भावना की व्यंजना हुई है। उनके गद्य गीत चिंतन प्रधान एवं व्यंग्यात्मक हैं। गद्य भाषा अलंकृत, काव्यात्मक, लाक्षणिक तथा काव्य-भाषा सरल और मिश्रित है।


title: वियोगी हरि

text: वियोगी हरि ने 1925 में पुरुषोत्तमदास टण्डन के साथ मिलकर प्रयागराज में 'हिन्दी विद्यापीठ' की स्थापना की थी। सन 1928 में उनकी प्रसिद्ध कृति 'वीर-सतसई' पर उन्हें 'मंगलाप्रसाद पारितोषक' प्रदान किया गया था।


title: बीकानेर के दर्शनीय स्थल

text: नगर के मध्य में एक जैन मंदिर है जिसके मध्य से पाँच मार्ग निकले हैं, जो अन्य सड़कों से मिलते हुए शहरपनाह के किसी एक दरवाजे से जा मिलते हैं। कोट दरवाजे के बाहर अलखगिरि मतानुयायी लच्छीराम का बनवाया हुआ 'अलखसागर' नाम का प्रसिद्ध कुआं है, जो बीकानेर के सबसे अच्छे कुओं में से एक माना जाता हैं। अन्य कुओं की संख्या १४ है, जो बहुधा बहुत गहरे हैं। इन कुओं में अधिकांश जल सुस्वादु तथा पीने योग्य है। महाराजा अनूपसिंह का बनवाया हुआ 'अनोपसागर' कुआं भी उल्लेखनीय है। नगर के बाहर के तालाबों में महाराजा सूरसिंह का बनवाया हुआ 'सूरसागर' सबसे अच्छा माना जाता है।


title: बीकानेर के दर्शनीय स्थल

text: बीकानेर के नजदीक श्री देव जसनाथ जी महाराज की धाम कतरियासर बंबलू लिखमादेसर पूनरासर यह धाम दर्शन करने लायक हैं


title: बीकानेर के दर्शनीय स्थल

text: देशनोक बीकानेर से १६ मील दक्षिण में इसी नाम के रेलवे स्टेशन के पास बसा हुआ है। यह स्थान बीकानेर के महाराजाओं के लिए बड़ा पूज्य है। देशनोक ग्राम की स्थापना वैशाख सुदी 2 संवत 1476 (1419 ईस्वी) को भगवती करणीजी महाराज द्वारा की गई थी। करणीजी के देह त्याग देने के पश्चात उनकी पूर्वाज्ञा से उनका मंदिर स्थापित किया गया जो उनके भक्तों के लिए सबसे बड़ा तीर्थस्थल है।


title: बीकानेर के दर्शनीय स्थल

text: यहां पर राठौड़ों की पूज्य देवी करणी जी का मंदिर है। यह प्रसिद्ध है कि करणी जी की कृपा और सहायता से ही राठौड़ों का अधिकार स्थापित हुआ था। यहां पर देपावत-चारणों की बस्ती है और वे ही करणी जी के मुख्य-पुजारी हैं।


title: बीकानेर के दर्शनीय स्थल

text: यहां के जैन मंदिरों में भांड़ासर का मंदिर बहुत प्राचीन गिना जाता है। कहते है कि इसे भांड़ा नामक एक ओसवाल महाजन ने १४११ ई० के लगभग बनवाया था। यह बहुत ऊँचा है, जिसके ऊपर चढ़कर सारे नगर का मनोरम दृश्य दीख पड़ता है। इसके बाद नेमीनाथ के मंदिर का नाम लिया जाता है, जो भांड़ा के भाई का बनवाया हुआ है, काफी प्रसिद्ध है। इसके अतिरिक्त और भी कई जैन मंदिर हैं, पर वे उतने महत्वपूर्ण नहीं हैं। यहां के जैन उपासरों में संस्कृत आदि की प्राचीन पुस्तकों का बड़ा अच्छा संग्रह है, जो अधिकतर जैन धर्म से संबंध रखती है।


title: बीकानेर के दर्शनीय स्थल

text: वैष्णव मंदिर में लक्ष्मीनारायण जी का मंदिर प्रमुख गिना जाता है। इस मंदिर का निर्माण राव लूणकर्ण ने करवाया था। इसके अतिरिक्त बल्लभ मतानुयायियों के रतन बिहारी और रसिक शिरोमणि के मंदिर भी उल्लेखनीय हैं। इनके चारों ओर अब सुंदर बगीचे हैं। रत्न-बिहारी का मंदिर राजा रत्नसिंह के समय में बना था। धूनीनाथ का मंदिर इसी नाम के योगी ने १८०८ ई० में बनवाया था, जो नगर के पूर्वी द्वार के पास स्थित है। इसमें ब्रह्मा, विष्णु, महेश, सूर्य और गणेश की मूर्तियां स्थापित हैं। नगर से एक मील दक्षिण-पूर्व में एक टीले पर नागणेची का मंदिर बना है। अपनी मृत्यु से पूर्व ही महिषासुर मर्दिनी का यह अट्टारह भुजावाली मूर्ति राव बीका ने जोधपुर से यहां लाकर स्थापित की थी।


title: बीकानेर के दर्शनीय स्थल

text: नगर बसाने से तीन वर्ष पूर्व बनवाया हुआ राव बीका का प्राचीन किला शहरपनाह या नगर की चारदिवारी के भीतर दक्षिण-पश्चिम में एक ऊँची चट्टान पर विद्यमान है। इसके पास ही बाहर की तरफ राव बीका, नरा और लूणकरण की स्मारक छतरियां है। राव बीका की छतरी पहले लाल पत्थर की बनी हुई थी, परंतु बाद में इसे संगमरमर का बना दिया गया।


title: बीकानेर के दर्शनीय स्थल

text: बड़ा किला अधिक नवीन है तथा इसका निर्माण महाराजा रायसिंह (१५८९-९४ AD) के समय हुआ था और शहरपनाह के कोट दरवाजे से लगभग ३०० गज की दूरी पर है। इसकी परिधि १०७८ गज है। भीतर प्रवेश करने के लिए दो प्रधान द्वार हैं, जिनके बाद फिर तीन या चार दरवाजे हैं। कोट में स्थान-स्थान पर प्राय: ४० फुट ऊँची बुर्जे हैं और चारों ओर खाई बनी हुई है, जो ऊपर ३० फुट चौड़ी होकर नीचे तंग होती गई है। इस खाई की गहराई २० से ५० फुट तक है। प्रसिद्ध है कि इस किले पर कई बार आक्रमण हुए पर शत्रु बल पूर्वक इस पर कभी अधिकार न कर पाए।


title: बीकानेर के दर्शनीय स्थल

text: किले का प्रवेश द्वार 'कर्णपोल' है। इसके आगे के दरवाजों में एक सूरज पोल है, जिसके दोनों पार्श्वो पर विशालकाय हाथी पर बैठी हुई दो मूर्तियां हैं, जो प्रसिद्ध वीर जयमल मेड़तिया (राठौड़) और पत्ता चूंड़ावत (सीसोदिया) की (जो चितौड़गढ़ में बादशाह अकबर के मुकाबले में वीरतापूर्वक लड़कर मारे गए थे) बतलाई जाती हैं। आगे बहुत बड़ा चौक है, जिसमें एक तरफ पंक्ति बद्ध मरदाने और जनाने महल हैं। ये महल बड़े भव्य एवं सुंदर बने हुए हैं। इन महलों के भीतर कई जगह कांच की पच्चीकारी और सुनहरी कलम आदि का बहुत सुन्दर काम है, जो भारतीय कला का उत्तम नमूना है। इन राजमहलो की दीवारों पर रंगीन पलस्तर किया हुआ है, जिससे उनका सौंदर्य बढ़ गया है। राजमहलों के निर्माण में बहुधा अब तक के प्राय: सभी महाराजाओं का हाथ रहा है। पहले के राजाओं के बनवाए हुए स्थानों में महाराजा रायसिंह का चौबारा, महाराजा गजसिंह का फूलमहल, चन्द्रमहल, गजमंदिर तथा कचहरी, महाराजा सूरतसिंह का अनुपमहल, महाराजा सरदार सिंह का बनवाया हुआ रत्नमंदिर और महाराजा डूंगर सिंह का छत्रमहल, चीनी बुर्ज, गनपत निवास, लाल निवास, सरदार निवास, गंगा निवास, सोहन भुर्ज (बुर्ज), सुनहरी भुर्ज (बुर्ज) तथा कोढ़ी शक्त निवास है। बाद के राजाओं ने भी समय समय पर नवीन भवन बनवाकर उनकी शोभा बढ़ा दी है। इन महलों में दलेल निवास और गंगा निवास नामक विशाल कक्ष मुख्य है। गंगा निवास में लाल रंग के खुदाई के काम हुए पत्थर लगे हैं। छत की लकड़ी पर भी खुदाई का काम है। इसका फर्श संगमरमर का बना है। किले के भीतर फारसी, संस्कृत, प्राकृत और राजस्थानी भाषा की हस्तलिखित पुस्तकों का एक बड़ा पुस्तकालय है। इस पुस्तकालय में संस्कृत पुस्तकों का बड़ा भारी संग्रह है, जिनमें से कई तो ऐसी हैं जो अन्यत्र नहीं हीं मिल सकतीं। मेवाड़ के महाराजा कुंभा (कुंभकर्ण) के संगीत ग्रन्थ का पूरा संग्रह भारत वर्ष के केवल इसी पुस्तकालय में है। किले के भीतर का शस्रागार भी देखने योग्य है। इसमें प्राचीन अस्र-शस्रों का अच्छा संग्रह है। वहीं एक कमरे में कई पीतल की मूर्तियां रक्खी हुई हैं, जो तैंतीस करोड़ देवता के नाम से पूजी जाती हैं। ये मूर्तियां महाराजा अनूपसिंह ने दक्षिण में रहते समय मुसलमानों के हाथ से बचाकर यहां पहुँचाई थी।


title: बीकानेर के दर्शनीय स्थल

text: किले के एक हिस्से में बीकानेर राज्य के उत्तरी भाग के रंगमहल, बड़ोपल आदि गांवों से प्राप्त पकी हुई मिट्टी की बनी बहुत प्राचीन वस्तुओं का बड़ा संग्रह है, जिसका श्रेय डाँ० टैसिटोरी को है। इस सामग्री को दो भागों में विभाजित किया जा सकता है:-


title: बीकानेर के दर्शनीय स्थल

text: खुदाई के काम की ईंटों में हड़जोरा (Acanthus) की बहुत ही सुंदर पत्तियां बनी है। इसके अतिरिक्त उनपर मथुरा शैली और किसी-किसी पर गंधार शैली की छाप स्पष्ट प्रतीत होती है। इनमें से एक में बैठे हुए दो बैलों की आकृतियां बनी हुई है। दूसरे में एक राक्षस का सिर हड़जोरा की पत्तियों के मध्य बना हुआ है। इण्ड़ोपर्सिपोलिटन शैली के शिरस्तंभों में हाथी और गरुड़ तथा सिंह की सम्मिलित आकृतियां है। पकी हुई मिट्टी के सिरे बनावट से बहुत प्राचीन दिखते है। इनमें तथा अन्य आकृतियों में मथुरा शैली का अनुकरण मिलता है। इनमें कुछ वैष्णव मूर्तियों का भी संग्रह मिलता है। महिषासुरमर्दिनीकी चार भुजावाली मूर्ति के अतिरिक्त विष्णु के वामनावतार और रुद की अजैकपाद की मूर्तियां उल्लेखनीय हैं। उभरी हुई खुदाई के काम की मूर्तियों में कृष्ण की गोवर्धन लीला, नागलीला और राधा कृष्ण की मूर्तियां भी महत्वपूर्ण है। ये मूर्तियां अब वहीं पर निर्मित एक संग्रहालय में सुरक्षित है।


title: बीकानेर के दर्शनीय स्थल

text: किले के भीतर एक घंटा घर, दो बगीचे और चार कुएँ हैं, जो प्राय: ३६० फुट गहरे हैं। इनमें एक का जल बीकानेर में सर्वोत्कृष्ट माना जाता है। किले के कर्ण पोल के सामने सूरसागर के निकट विशाल और मनोहर गंगानिवास पब्लिक उद्यान है। इस उद्यान का उद्घाटन तात्कालीन वायसराय लार्ड हार्किंडग के हाथ से १९१५ ई० के नबंबर माह में हुआ। इसके प्रधान प्रवेश द्वार का नाम क्वीन एम्प्रेस मेरी गेट है। किले के सामने के एक किनारे पर महाराजा डूंगर सिंह की संगमरमर की मूर्ति लगी है, जिसके ऊपर संगमरमर का शिखर बना हुआ है। इसी उद्यान में एक तरफ एजर्टन ट्ैंक बना है जिसके निकट ही इस दौर के महाराजा साहब की अश्वारुढ़ कांसे की प्रतिमा भी लगी है।


title: बीकानेर के दर्शनीय स्थल

text: नगर के बाहर की इमारतों में लालगढ़ महल बड़ा भव्य है। इस महल का निर्माण महाराजा गंगा सिंह ने अपने पिता महाराजा लालसिंह की स्मृति में बनवाया था। सारा का सारा महल लाल पत्थर का बना है, जिसपर खुदाई का बड़ा उत्कृष्ट काम है। भीतर के फर्श बहुधा संगमरमर के हैं। महल काफी विशाल है तथा इसमें सौ से अधिक भव्य कमरे हैं। महल के अहाते में मनोहर उद्यान बने हैं, जिनमें कहीं सघन वृक्षों, कहीं लताओं और कहीं रंग-बिरंगे फूलों से भरी हुई हरियाली की घटा दर्शनीय है। इस महल में महाराजा लालसिंह की सुन्दर प्रस्तर-मूर्ति खड़ी है। महल के एक भाग में तरणताल है। इस महल के भीतर एक पुस्तकालय है जिसमें कई हस्तलिखित पुस्तकों का संग्रह है। इस महल के दीवारों पर सुंदर चित्रकारी है।


title: बीकानेर के दर्शनीय स्थल

text: नगर के पांच मील पूर्व में देवीकुंड है। यहां राव कल्याणसिंह से लेकर महाराजा डूंगरसिंह तक के राजाओं और उनकी रानियों और कुंवरों आदि की स्मारक छत्रियाँ बनी है जिनमें से कुछ तो बड़ी सुन्दर है। पहले के राजाओं आदि की छत्रियां दुलमेरा से लाए हुए लाल पत्थरों की बनीं है, जिनके बीच में लगे हुए मकराना के संगमरमरों पर लेख खुदे हैं। बाद की छत्रियां पूरी संगमरमर की बनी हैं। कुछ छत्रियों की मध्य शिलाओं पर अश्वारुढ़ राजाओं की मूर्तियां खुदी है, जिनके आगे कतार में क्रमानुसार उनके साथ सती होनेवाली राणियों की आकृतियां बनी है। नीचे गद्य और पद्य में उनकी प्रशंसा के लिए लेख खुदे हैं जिनसे कुछ-कुछ हाल के अतिरिक्त उनके स्वर्गवास का निश्चित समय ज्ञात होता है। इसमें महाराजा राजसिंह की छत्री उल्लेखनीय है क्योंकि उनके साथ जल मरने वाले संग्रामसिंह नामक एक व्यक्ति का उल्लेख है। इसी स्थान पर सती होने वाली अंतिम महिला का नाम दीपकुंवारी था, जो महाराजा सूरत सिंह के दूसरे पूत्र मोती सिंह की स्री थी तथा अपने पति की मृत्यु पर १८२५ ई० में सती हुईं थी। उसकी स्मृति में अब भी प्रतिवर्ष भादों के महीने में यहां मेला लगता है। उसके बाद और कोई महिला सती नहीं हुई, क्योंकि सरकार के प्रयत्न से यह प्रथा खत्म हुई। राजपरिवार के लोगों के ठहरने के लिए तालाब के निकट ही एक उद्यान और कुछ महल बने हुए हैं।


title: बीकानेर के दर्शनीय स्थल

text: देवीकुंड और नगर के मध्य में, मुख्य सड़क के दक्षिण भाग में महाराजा डूंगरसिंह का बनवाया हुआ शिव मंदिर है। इसके निकट ही एक तालाब, उद्यान और महल है। इस मंदिर का शिवलिंग ठीक मेवाड़ के प्रसिद्ध एक लिंग जी की मूर्ति के सदृष्य है। यहाँ प्रतिवर्ष श्रावण मास में भारी मेला लगता है। इस स्थान को शिववाड़ी कहते हैं।


title: बीकानेर के दर्शनीय स्थल

text: बीकानेर से ८ मील पश्चिम में इसी नाम के रेलवे स्टेशन के निकट यह गांव है। इसके चारो ओर झाड़ियों और वृक्षों से अच्छादित सात-आठ छोटे-छोटे तालाब हैं। इसमें से एक तालाब के किनारे, जिसे केशोलय कहते हैं, एक लाल पत्थर का कीर्तिस्तंभ लगा है। यह १७वीं शताब्दी का ज्ञात होता है। इसके लेख से यह ज्ञात होता है कि इसका निर्माण प्रतिहार केशव ने बनवाया था। दूसरा उल्लेखनीय लेख यहां के बाघोड़ा जागीरदार के निवास स्थान के द्वार पर लगा हुआ है ज़ो ६ मई १७०५ ई० रविवार का है। इसमें उक्त वंश के इन्द्रभाण की मृत्यु तथा उसकी स्री अमृतदे के सती होने का पता चलता है।


title: बीकानेर के दर्शनीय स्थल

text: नाल से दो मील दक्षिण में एक स्थान है, जिसे नाल का कुआं कहते हैं। यहां सात लेख हैं जिनमें ६ तो १६वीं शताब्दी तथा एक १७वीं शताब्दी का हैं। उल्लेखनीय स्थलों में यहां के मंदिरों, दो कुओं और एक तालाब का नाम लिया जाता है। मंदिर सब एक ही स्थान में एक दीवार से घिरे हैं, जिनमें पार्श्वनाथ और दादूजी के मंदिर उल्लेखनीय है। दोनों लाल पत्थर के बने हुए है। पार्श्वनाथ की मूर्ति संगमरमर की है तथा नीचे एक लेख खुदा है। ये मंदिर १७वीं शताब्दी के बने है। इनके सामने जैसलमेर के पीले पत्थर की बनी हुई दो देवलियां है, जिनमें से एक पर अश्वारुढ़ व्यक्ति और सती की आकृतियां बनी हैं। इससे कुछ दूर चारदीवारी के पास एक सादे लाल पत्थर का कीर्तिस्तंभ लगा हुआ है।


title: बीकानेर के दर्शनीय स्थल

text: बीकानेर से १५ मील पश्चिम में एक छोटा सा गांव है, जो इसी नाम के तालाब और उसके किनारे स्थापित भैरव की मूर्ति के लिए प्रसिद्ध है। भैरव की मूर्ति जांगलू में बसने के समय स्वंय राव बीका ने मंड़ोर से लाकर यहां स्थापित की थी। यहां पर १६वीं तथा १७वीं शताब्दी के चार लेख हैं। इनमें से सबसे प्राचीन लेख तालाब के पूर्व की ओर भैरव की मूर्ति के निकट के कीर्तिस्तंभ की दो ओर खुदा है। यह कीर्तिस्तंभ लाल पत्थर का है तथा इसके चारों ओर देवी-देवताओं की मूर्तियां खुदी है। इस लेख से पाया जाता है कि १४५९ ई० में भाद्रपद सुदि को राव रिणमल के पुत्र राव जोधा ने यह तालाब खुदवाया और अपनी माता कोड़मदे के निमित्त कीर्तिस्तंभ स्थापित करवाया।


title: बीकानेर के दर्शनीय स्थल

text: यह बीकानेर से लगभग २० मील दक्षिण-पश्चिम में बसा है। यह महाराजा गजसिंह के समय आबाद हुआ था और बीकानेर राज्य के प्रसिद्ध तालाब गजनेर के नाम पर ही इसकी प्रसिद्धि है। यहां पर डूंगर निवास, लाल निवास, शक्त निवास और सरदार निवास नामक सुन्दर महल हैं। शीतकाल में बत्तखों, भड़तीतरों आदि के आ जाने के कारण कुछ दिनों के लिए यह उत्तम शिकारगाह बन जाता है। गजनेर के उद्यान में नारंगी और अनार के वृक्ष बहुतायत से हैं तथा कई प्रकार की सुंदर लताएं आदि भी हैं। तालाब का जल आरोग्यप्रद न होने के कारण इसका व्यवहार कम होता है। यहां पर निर्मित झील काफी सुंदर है। यह स्थल पूरे बीकानेर के सबसे सुंदर स्थलों में से एक है।


title: बीकानेर के दर्शनीय स्थल

text: यह बीकानेर से करीब ३० मील दक्षिण-पश्चिम में इसी नामके रेलवे स्टेशन के निकट बसा है। यहां इसी नाम से प्रसिद्ध एक तालाब है, जिसके किनारे कपिल मुनि का आश्रम माना जाता है। प्रतिवर्ष कार्तिक पूर्णिमा के दिन यहां मेला लगता है जिसमें लोग कपिल मुनि के आश्रम के दर्शनाथ आते हैं। पास ही धुनी नाथ का एक अन्य मंदिर है। पुष्कर के समान यहां के तालाब के किनारे बहुत से घाट और मंदिर बने हुए है, जो सघन पीपल के वृक्षों की शीतल छाया से आच्छादित हैं। यहां पर कई धर्मशालाएँ एवं देव मंदिर भी विद्यमान हैं।


title: बीकानेर के दर्शनीय स्थल

text: यह बीकानेर से ३० मील पूर्व श्री डुंगरगढ तहसील के एक पुनरासर गाँव में बसा है। यह पवित्र स्थान रेत के टिब्बो से घिरा हुआ हे। मुख्य मंदिर के अलावा, हनुमान जी की प्राचीन मूर्ति एक खेजड़ी के पुराने पेड़ के साथ हे।


title: बीकानेर के दर्शनीय स्थल

text: पूनरासर बालाजी पूनरासर की पहचान है। पूनरास‍र धाम, हनुमानजी महाराज की असीम कृपावश सुदी‍र्घ भु-भाग में विख्यात है। यह एक जागृत हनुमद स्थान है- हनुमानजी महाराज अपने भक्तो को सभी प्रकार के कष्टो से मुक्ति दिलाकर उन्हे भय मुक्त करते है।


title: बीकानेर के दर्शनीय स्थल

text: बीकानेर से १४ मील दक्षिण में इसी नाम के रेलवे स्टेशन के पास बसा हुआ यह स्थान कोयले की खान के लिए प्रसिद्ध है। यहां पर १४८२ ई० की एक देवली (स्मारक) उल्लेखनीय है, जिससे जांगल देश में प्रथम अधिकार करने वाले राठौड़ों में से राव बीका के चाचा रिणमल के पुत्र मांड़ण की मृत्यु का पता चलता है।


title: बीकानेर के दर्शनीय स्थल

text: यह गांव बीकानेर से १५ मील दक्षिण में है। यहां पर एक कीर्तिस्तंभ है, जिसपर पैंतीस पंक्तियों का एक महत्वपूर्ण लेख है। इससे पाया जाता है कि जंगलकूप के स्वामी शंखुकुल के कुमारसिंह की पुत्री जैसलमेर के राजा कर्ण की स्री दूलह देवी ने यहां १३२४ ई० में एक तालाब खुदवाया था।


title: बीकानेर के दर्शनीय स्थल

text: यह स्थान बीकानेर से २० मील दक्षिण में स्थित है। यहां पर उल्लेख योग्य गोगली सरदारों की दो देवलियां हैं। इनमें से अधिक प्राचीन ११ सिंतबर १५९० ई० की है तथा गोगली सरदार 'संसार' से संबध रखती है। 'संसार' के विषय में ऐसा प्रसिद्ध है कि वह बीकानेर के महाराजा रायसिंह तथा पृथ्वीराज की सेवा में रहे थे। बादशाह के समक्ष एक युद्ध में सिर काटे जाने पर भी उनका धड़ बहुत देर तक लड़ता रहा था। इनके वंशज गोगली भाटी वंश के व्यक्ति अबआज भी जेगला, पीपेरा, देसलसर, सोनीयासर में रहते हैं।


title: बीकानेर के दर्शनीय स्थल

text: यह स्थान बीकानेर से लगभग २० मील दक्षिण में जेगला से करीब ४ मील पूर्व में है। यहां एक उल्लेखनीय छत्री है, जिसपर बीकानेर के राव जैतसी के एक पूत्र राठौड़ मानसिंह की मृत्यु और उसके साथ उसकी स्री कछवाही पूनिमादे के सती होने के विषय में १९ जून १५९६ ई० का लेख खुदा है। छत्री की बनावट साधारण है तथा उसका छज्जा और गुम्बद बहुत जीर्ण अवस्था में हैं।


title: बीकानेर के दर्शनीय स्थल

text: सांखलों का यह महान किला जांगलू नामक प्रदेश में बीकानेर से २४ मील दक्षिण में है। ऐसा कहते हैं कि चौहान सम्राट पृथ्वीराज की रानी अजयदेवी दहियाणी ने यह स्थान बसाया था। सर्व प्रथम सांखले महिपाल का पुत्र रायसी रुण को छोड़कर यहां आया और गुढ़ा बांधकर रहने लगा और कुछ समय बाद यहां के स्वामी दहियों की छल से हत्या कर उसने यहां अधिकार जमा लिया। बाद में जांगलू का यह इलाका राव बीका के आधीन आ गया। यहां के सांखले राठौड़ों के विश्वास पात्र बन गए।


title: बीकानेर के दर्शनीय स्थल

text: यहां के प्राचीन स्थानों में पुराना किला, केशोलय और महादेव के मंदिर उल्लेखनीय हैं। पुराना किला वर्तमान गांव के निकट बना हुआ था जिसके अब कुछ भग्नावशेष विद्यमान है। चारों ओर चार दरवाजे के चिह्म अब भी पाए जाते हैं। बीच में ऊँचे उठे हुए घेरे के दक्षिण-पूर्व की ओर जांगलू के तीसरे सांखले खींवसी के सम्मान में एक देवली (स्मारक) बनी है, जो देखने में नवीन जान पड़ती है।


title: बीकानेर के दर्शनीय स्थल

text: किले के पूर्व में केशोलय तालाब है। इसके विषय में ऐसी प्रसिद्धि है कि दहियों के केशव नामक उपाध्याय ब्राह्मण ने यह तालाब खुदवाया था। तालाब के किनारे लगे पत्थर में केशव नाम खुदा है। तालाब के निकट ही अन्य पाँच देवलियां हैं।


title: बीकानेर के दर्शनीय स्थल

text: पुराने किले की तरफ गांव के बाहर महादेव मंदिर है, जो नवीन बना हुआ है। इसके भीतर एक किनारे पर प्राचीन शिवलिंग की जलेरी पड़ी है। मंदिर के अंदर ही दीवार पर संगमरमर का एक लेख खुदा है जिससे पता चलता है कि इस मंदिर का नाम पहले श्री भवानी शंकर प्रसाद था और इसे राव बीका ने बनवाया था तथा १८४४ ई० में महाराजा रत्नसिंह ने इसका जीणाçधार करवाया। जंगालू में तीन और मंदिर है। इस जगह अब नाई जाति का राज ह!


title: बीकानेर के दर्शनीय स्थल

text: यह स्थान बीकानेर से २८ मील दक्षिण-पूर्व में है। यहां का सुसवाणी देवी का मंदिर उल्लेखनीय है। यह मंदिर एक ऊँचे टीले पर बना है तथा इसमें एक तहखाना, खुला हुआ प्रांगण एवं बरामदा है। यह सारा जैसलमेरी पत्थरों का बना है और इसके तहखाने की बाहरी चाहरदीवारों पर देवताओं और नर्तकियों की आकृतियां खुदी है। इसी प्रकार द्वार भाग भी खुदाई के काम से भरा हुआ है। तहखाने के चारों तरफ एक नीची दीवार बनी है। प्रागंण पर छत है जो १६ खंभों पर स्थित है, जिनमें १२ तो चारों ओर घेरे में लगे हैं। शेष ४ मध्य में हैं। मध्य के चारों स्तंभ और तहखाने के सामने के दो स्तंभ घटपल्लभ शैली में बने हैं। घेरे में लगे हुए स्तंभ श्रीधर शैली के हैं। मध्य के स्तंभों में से एक पर बैठे हुए मनुष्य की आकृति खुदी है।


title: बीकानेर के दर्शनीय स्थल

text: तहखाने के सामने दांई तरफ के स्तंभ पर दो लेख खुदे हैं। एक तरफ का लेख स्पष्ट नहीं है तथा दूसरी तरफ का लेख ११७२ ई० का है तथा इसके ऊपरी भाग में एक स्री की आकृति बनी हुई है।


title: बीकानेर के दर्शनीय स्थल

text: बीकानेर से ३६ मील दूर दक्षिण में बसा यह गांव ऐतिहासिक दृष्टि से महत्वपूर्ण है। यहां राव बीका के तीसरे चाचा ऊधा रिणमलोत के दो पुत्रों पंचायण तथा सांगा की देवलियां हैं, जो क्रमश: १५११ और १५२४ ई० की हैं। अनुमानत: पंचायण ने यह गांव बसाया था और उसी के नाम से इसकी प्रसिद्धि है।


title: बीकानेर के दर्शनीय स्थल

text: यह बीकानेर से ७० मील पूर्व में बसा है और ऐतिहासिक दृष्टि से बड़े महत्व का है। यह मोहिलों की दो राजधानियों में से एक थी। उनकी राजधानी द्रोणपुर थी। मोहिल, चौहानों की ही एक शाखा है, जिसके स्वामियों ने राणा का विरुद्ध धारण कर उक्त स्थानों के आस-पास के प्रदेश पर १५वीं शताब्दी तक राज्य किया। छापर में मोहिलों की बहुत सी देवलियाँ है जो १४वीं शताब्दी के पूर्वाध की हैं। यहां छापर नामक एक खारे पानी की झील भी है, जिससे पहले नमक बनाया जाता था।


title: बीकानेर के दर्शनीय स्थल

text: यह बीकानेर से ७२ मील पूर्व-दक्षिण में मारवाड़ की सीमा से मिला हुआ बसा है। इस स्थान का पुराना नाम 'खरबू जी का' कोट था। महाराजा सूरत सिंह ने १८३५ ई० में इस क्षेत्र को अधिकार में लेकर इसका नाम सुजानसिंह के नाम पर सुजानगढ़ रखा। यहां पुराना किला अब भी विद्यमान है। यहां २७ मंदिरें, दो मस्जिदें और कई धर्मशालएं है।


title: बीकानेर के दर्शनीय स्थल

text: सूजानगढ़ से ६ मील पूर्वोत्तर में गोपालपुरा गांव है, जिसके आस-पास पर्वत श्रेणियां हैं। राज्य भर में यहीं ऐसा स्थल है जहां पर्वत श्रेणियां दिखलाई देती हैं।


title: बीकानेर के दर्शनीय स्थल

text: यह बीकानेर से ८७ मील पूर्व-दक्षिण में जयपुर की सीमा के निकट बसा है। यहां का हनुमान मंदिर उल्लेखनीय है। यहां वर्ष भर में दो बार, कार्तिक और वैशाख पूर्णिमा के दिन मेले लगते है।


title: बीकानेर के दर्शनीय स्थल

text: यह बीकानेर से ८० मील पूर्व में बसा है। सर्वप्रथम यहां महाराजा सूरतसिंह ने कौलासर नाम का एक मजरा बसाया था। महाराजा रत्नसिंह ने इसे वर्तमान रूप दिया। नगर में और इसके आस-पास १० तालाब व २० कुएं हैं, जिनमें अधिकांश बड़े सुन्दर है तथा उनमें छतरियां भी बनी हैं। चारों ओर चाहरदिवारी भी है और दो छोटे-छोटे किले भी विद्यमान हैं। यहां का प्रमुख मंदिर जैनों का है। इसके अतिरिक्त कई विष्णु एवं शिव के मंदिर है।


title: बीकानेर के दर्शनीय स्थल

text: यह नगर बीकानेर से १०० मील पूर्व में कुछ उत्तर की तरफ बसा है। ऐसी प्रसिद्धि है कि चूहरु नाम के एक जाट ने १६२० ई० के आस-पास इसे बसाया था, जिससे इसका नाम चूरु पड़ा। कहा जाता है कि यहां का किला मालदे नामक व्यक्ति के उत्तराधिकारी खुशहाल सिंह ने १७३९ ई० में बनवाया था। यहां के विशाल भवन और कुएँ अति सुंदर हैं। इस नगर में कई छत्रियाँ एवं मकबरें हैं।


title: बीकानेर के दर्शनीय स्थल

text: यह बीकानेर से ८५ मील पूर्वोत्तर में बसा है। महाराजा सरदार सिंह ने सिंहासनारुढ़ होने के पूर्व ही यहां पर एक किला बनवाया था। शहर के चारों तरफ टीलें हैं, जिससे इसका सौंदर्य बहुत बढ़ गया है। ऐतिहासिक दृष्टि से महत्व रखने वाली एक छत्री भी है।


title: बीकानेर के दर्शनीय स्थल

text: यहां इच्छापूर्ण बालाजी का मन्दिर भी शानदार है और बायल गांव में माताजी (बायां जी) के मन्दिर की ख्याति भी दूर प्रदेश से आने वाले यात्रियों को देखते बनती है।


title: बीकानेर के दर्शनीय स्थल

text: यह बीकानेर से १२० मील पूर्वोत्तर में है। कहते हैं कि इसे राजा रिणीपाल ने कई हजार वर्ष पूर्व बसाया था उनमें अंतिम वंशधर जसवंतसिंह के समय में कई बार अकाल पड़ने के कारण यह नगर नष्ट हो गया तो चायल राजपूतों ने इस पर और आस-पास के गांवों पर अधिकार कर लिया। १६वीं शताब्दी में राव बीका ने इन्हें भगाकर अपना अधिकार कर लिया। महाराजा गज सिंह का जन्म यहीं पर होने के कारण गजसिंहोत बीका इसे बड़ा शुभ स्थान मानते है। इस नगर के चारों तरफ सुरक्षा के लिए चारदिवारी है। यहां पर एक किला सूरत सिंह ने बनवाया था। यहां की कुछ प्राचीन छत्रियां एवं जैन मंदिर उल्लेखनीय है।


title: बीकानेर के दर्शनीय स्थल

text: बीकानेर से १३५ मील पूर्वोत्तर में बसा हुआ यह नगर १७६६ ई० में महाराजा गजसिंह ने अपने पुत्र राजसिंह के नाम पर बसाया था। यहां का किला महाराजा की आज्ञा से उसके मंत्री महता बख्तावरसिंह ने बनवाया था।


title: बीकानेर के दर्शनीय स्थल

text: यह बीकानेर से ११८ मील उत्तर-पूर्व में बसा है। यहां एक जीर्ण-शीर्ण किले के चिह्म अभी तक विद्यमान है। इस स्थान से १६ मील पूर्व में गोगामेड़ी नामक स्थान पर गोगासिद्ध की स्मृति में भाद्रपद के कृष्णपक्ष में मेला लगता है।


title: बीकानेर के दर्शनीय स्थल

text: यह बीकानेर से १४४ मील उत्तर-पूर्व में बसा है। यहां एक प्राचीन किला है, जिसका पुराना नाम भटनेर था। भटनेर भट्टीनगर का अपभ्रंश है, जिसका अर्थ भट्टी अथवा भाटियों का नगर है।


title: बीकानेर के दर्शनीय स्थल

text: बीकानेर राज्य के दो प्रमुख किलों में से हनुमानगढ़ दूसरा है। यह किला लगभग ५२ बीघे भूमि में फैला हुआ है और ईंटों से सुद्दुृढ़ बना है। चारों ओर की दीवारों पर बुर्जियां बने हैं। किले का एक द्वार कुछ अधिक पुराना प्रतीत होता है। प्रधान प्रवेश द्वार पर संगमरमर के काम के चिह्म अब तक विद्यमान है। कहा जाता है कि इस किले में कई गुम्बदाकार इमारतें बनी थी पर अब वह नहीं है। किले के एक द्वार के पत्थर पर १६२० ई० खुदी है। उसके नीचे राजा का नाम व ६ राणियों की आकृतियां भी बनी है जो अब स्पष्ट नहीं हैं।


title: बीकानेर के दर्शनीय स्थल

text: किले के भीतर का जैन उपासरा प्राचीन है। किले में एक लेख फ़ारसी लिपि में लगा है, जिससे बताया जाता है कि यह बादशाह की आज्ञा से कद्दवाहा राय मनोहर ने संवत् १६६५ (१६०८ ई०) में वहां मनोहर पोल नाम का दरवाजा बनवाया।


title: बीकानेर के दर्शनीय स्थल

text: हनुमानगढ़ किसने बसाया है, इसका ठीक से पता नहीं चलता। पहले यह भाटियों के कब्जे में था तथा १५२७ ई० में बीकानेर के चौथे शासक राव जैतसिंह ने यहां राठौड़ों का अधिपत्य स्थापित कर दिया। ११ वर्ष के बाद बाबर के पुत्र कामरां ने इसे जीता। फिर कुछ दिनों तक चायलों का अधिकार रहा, जिनसे पुन: राठौड़ों ने इसे जीत लिया। फिर बाद में यह मुगल कब्जे में चला गया। बीच में कई बार अधिकारियों में परिवर्तन हुए। अंत में सूरत सिंह के समय १८०५ ई० में ५ माह के विकट घेरे के बाद राठौड़ों ने इसे ज़ाबता खाँ भट्टी से छीना और यहां बीकानेर राज्य का एकाधिकार हुआ। मंगलवार के दिन अधिकार होने के कारण इस किले में एक छोटा सा हनुमान जी का मंदिर बनवाया गया तथा उसी दिन से उसका नाम हनुमानगढ़ रखा गया।


title: बीकानेर के दर्शनीय स्थल

text: धग्घर के आस-पास का प्रदेश होने के कारण यह बीकानेर का संपन्न भाग था तथा यहां शिल्पकला एवं हस्तकला का काफी विकास हुआ। यहां पकी हुई मिट्टियों की बड़ी सुन्दर मुर्तियां बनाई जाती हैं।


title: बीकानेर के दर्शनीय स्थल

text: यह बीकानेर से १३६ मील उत्तर में बसा है। पहले यहां कोई आबादी नहीं थी तथा यह प्रदेश ऊजड़ या 'दुले की मार' के नाम से प्रसिद्ध था। गंगानहर के आ जाने के कारण यह क्षेत्र काफी आबाद हुआ तथा कृषि कार्यों में वृद्धि के कारण संपन्नता आई। वर्तमान में यह शहर के रूप में विकसित है। इसकी सड़के चौड़ी है। यहां कई भव्य मकान भी है जो सुंदर प्रतीत होते है।


title: बीकानेर के दर्शनीय स्थल

text: यह बीकानेर से ११० मील उत्तर में कुछ पूर्व की तरफ बसा है। कहतें है कि हरराज ने अपने पिता के नाम पर इसे बसाया था। ऐतिहासिक दृष्टि से यह स्थान दो देवलियों के लिए प्रसिद्ध है। एक देवली १५४६ ई० की जो संभवत: राव बीका के चाचा लाखा रणमलोत की है। इसके निकट ही हरराज के पौत्र सुरसाण की १५९३ ई० में बनी देवली है।


title: बीकानेर के दर्शनीय स्थल

text: यह बीकानेर से ११३ मील उत्तर में कुछ पूर्व की तरफ बसा है। यहां एक किला भी है। ई०१८०५ में महाराजा सूरत सिंह ने यहां नया किला बनवाया और इसका नाम 'सूरतगढ़' रखा। पूरा किला ईंटों का बना है जिसमें कुछ महत्व की वस्तुएं अब बीकानेर के किले में सुरक्षित है। इनमें हड़जोरा की पत्तियां, गरुड़, हाथी, राक्षस आदि की आकृतियां बनी है।


title: बीकानेर के दर्शनीय स्थल

text: इसी स्थान से शिव पार्वती, कृष्ण की गोवर्धन लीला तथा एक पुरुष एंव स्री की पकी हुई मिट्टी की बनी हुई मूर्तियां मिली हैं जो अब बीकानेर संग्रहालय में है।


title: बीकानेर के दर्शनीय स्थल

text: यह गजानन्द सारस्वत का जन्मस्थल है, यह गाँव श्री डुँगरगढ तहसील के अंतर्गत श्री डुंगरगढ से १९ कि.मी. दूर लुणकरऩसर रोड़ पर स्थीत है।


title: रामकृष्ण गोपाल भांडारकर

text: रामकृष्ण गोपाल भांडारकर (6 जुलाई 1837 – 24 अगस्त 1925) भारत के विद्वान, पूर्वात्य इतिहासकार एवं समाजसुधारक थे। वे भारत के पहले आधुनिक स्वदेशी इतिहासकार थे। दादाभाई नौरोज़ी के शुरुआती शिष्यों में प्रमुख भण्डारकर ने पाश्चात्य चिंतकों के आभामण्डल से अप्रभावित रहते हुए अपनी ऐतिहासिक कृतियों, लेखों और पर्चों में हिंदू धर्म और उसके दर्शन की विशिष्टताएँ इंगित करने वाले प्रमाणिक तर्कों को आधार बनाया। उन्होंने उन्नीसवीं सदी के मध्य भारतीय परिदृश्य में उठ रहे पुनरुत्थानवादी सोच को एक स्थिर और मज़बूत ज़मीन प्रदान की।


title: रामकृष्ण गोपाल भांडारकर

text: भण्डारकर यद्यपि अंग्रेज़ों के विरोधी नहीं थे, पर वे राष्ट्रवादी चेतना के धनी थे। वे ऐसे प्रथम स्वदेशी इतिहासकार थे जिन्होंने भारतीय सभ्यता पर विदेशी प्रभावों के सिद्धांत का पुरज़ोर और तार्किक विरोध किया।


title: रामकृष्ण गोपाल भांडारकर

text: अपने तर्कनिष्ठ और वस्तुनिष्ठ रवैये और नवीन स्रोतों के एकत्रण की अन्वेषणशीलता के बदौलत भण्डारकर ने सातवाहनों के दक्षिण के साथ-साथ वैष्णव एवं अन्य सम्प्रदायों के इतिहास की पुनर्रचना की। ऑल इण्डिया सोशल कांफ़्रेंस (अखिल भारतीय सामाजिक सम्मलेन) के सक्रिय सदस्य रहे भण्डारकर ने अपने समय के सामाजिक आंदोलनों में अहम भूमिका निभाते हुए अपने शोध आधारित निष्कर्षों के आधार पर विधवा विवाह का समर्थन किया। साथ ही उन्होंने जाति-प्रथा एवं बाल विवाह की कुप्रथा का खण्डन भी किया।


title: रामकृष्ण गोपाल भांडारकर

text: प्राचीन संस्कृत साहित्य के विद्वान की हैसियत से भण्डारकर ने संस्कृत की प्रथम पुस्तक और संस्कृत की द्वितीय पुस्तक की रचना भी की, जो अंग्रेज़ी माध्यम से संस्कृत सीखने की सबसे आरम्भिक पुस्तकों में से एक हैं।


title: रामकृष्ण गोपाल भांडारकर

text: रामकृष्ण गोपाल भण्डारकर का जन्म 6 जुलाई 1837 को महाराष्ट्र के रत्नागिरी ज़िले के मालवण में हुआ था। उनके पिता मालवण के मामलेदार के अधीनस्थ मुंशी (क्लर्क) थे। शुरुआती शिक्षा में आयी कठिनाई के बाद जब उनके पिता का स्थानांतरण रत्नागिरी ज़िले के राजस्व विभाग में हुआ तो उन्हें अंग्रेज़ी स्कूल में पढ़ने का मौका मिला। इसी विद्यालय से उनके समकालीन मांडलिक और बर्वे ने शिक्षा प्राप्त की थी।


title: रामकृष्ण गोपाल भांडारकर

text: रत्नागिरी से स्कूली शिक्षा पूरी करके 1853 में भण्डारकर ने मुम्बई के एल्फ़िंस्टन कॉलेज में दाखिला लिया जहाँ उन्होंने जिन जानी मानी हस्तियों से शिक्षा प्राप्त की उनमें प्रथम राष्ट्रवादी चिंतक और 'ड्रेन थियरी' के प्रतिपादक दादाभाई नौरोज़ी प्रमुख थे। दादाभाई नौरोज़ी के प्रोत्साहन के कारण ही अंग्रेज़ी साहित्य, प्राकृतिक विज्ञान और गणित के प्रति रुचि के बावजूद भण्डारकर ने संस्कृत और पालि के ज्ञान के सहारे गौरवशाली अतीत के पुनर्निर्माण हेतु इतिहास-लेखन को अपनाया। 1862 में भण्डारकर एल्फ़िंस्टन कॉलेज के पहले बैच से ग्रेजुअट होने वालों में से एक थे। वहाँ पर बी. ए. तथा एम. ए. की परीक्षाओं में आपने सर्वोत्तम अंक प्राप्त किए। 1863 में ही उन्होंने परास्नातक की उपाधि अर्जित की। कुछ समय तक सिंध के हैदराबाद और रत्नागिरी के राजकीय विद्यालयों में हेडमास्टर के तौर पर कार्य करने के बाद वे एल्फ़िंस्टन कॉलेज में व्याख्याता पद पर नियुक्त हुए और आगे चल कर पुणे के डेक्कन कॉलेज में संस्कृत के प्रथम भारतीय प्रोफ़ेसर हुए। 1894 में अपनी सेवानिवृत्ति से पूर्व भण्डारकर मुम्बई विश्वविद्यालय के उपकुलपति रहे। 1885 में जर्मनी की गोतिन्गे युनिवर्सिटी ने उन्हें डॉक्टरेट की उपाधि प्रदान की। प्राच्यवादियों के अंतर्राष्ट्रीय सम्मेलन मे शामिल होने के लिए वे लंदन (1874) और वियना (1886) भी गये। शिक्षाशास्त्री के तौर पर भण्डारकर 1903 में भारतीय परिषद् के अनाधिकारिक सदस्य चुने गये। गोपाल कृष्ण गोखले भी उस परिषद् के सदस्य थे। 1911 में रामकृष्ण गोपाल भण्डारकर को नाइट की उपाधि से सम्मानित किया गया। सामाजिक रूढ़िवादी माहौल के बावजूद भण्डारकर ने अपनी पुत्रियों और पौत्रियों को विश्वविद्यालयी शिक्षा दिलायी और अपनी पसंद का जीवन साथी चुनने की परिपक्वता प्राप्ति तक उनका विवाह नहीं किया। उन्होंने अपनी विधवा पुत्री के पुनर्विवाह के लिए भी अनुमति दी। 24 अगस्त 1925 को उनका का निधन हुआ।


title: रामकृष्ण गोपाल भांडारकर

text: आज से लगभग सौ वर्ष पूर्व पुरातत्व विषयों में भारतीयों को आर्कषण नहीं था। पाली, मागधी आदि प्राकृत भाषाओं का अध्यापन करनेवाले दुर्लभ थे और इन भाषाओं में ग्रंथरचयिता प्राय: थे ही नहीं। इसी समय डॉ॰ भांडारकर ने प्राकृत भाषाओं, ब्राह्मी, खरोष्टी आदि लिपियों का सम्यक् ज्ञान प्राप्त कर इतिहास संबंधी गवेषणाएँ कीं और लुप्तप्राय इतिहास के तत्वों को प्रकाश में लाए। इस प्रकार इतिहास के प्रामाणिक ज्ञान की ओर भारतीयों की रुचि बढ़ी। क्रमश: सरकार की दृष्टि भारत के हस्तलिखित ग्रंथों की खोज और प्रकाशन की दिशा में जाने लगी। अत: यह कार्य डॉ॰ भांडारकर को सौंपा गया और उन्होंने पाँच विशाल ग्रंथों में अपना कार्य पूर्ण किया। पुरातत्व के इतिहासकारों के लिए ये ग्रंथ मार्गदर्शक हैं। 1883 में इन्हें विएना में प्राच्य भाषा विद्वानों के सम्मेलन में आमंत्रित किया गया और वहाँ पर इनके अध्ययन की गंभीरता एवं अन्वेषण शैली से सरकार तथा विदेशी स्तंभित हुए। सरकार ने इन्हें सी. आई. ई. की पदवी से विभूषित किया।


title: रामकृष्ण गोपाल भांडारकर

text: इनके अन्य उल्लेखनीय ग्रंथ निम्नलिखित हैं। बाँबे गजेटियर के लिए "दक्षिण भारत का इतिहास" प्रामाणिक ग्रंथ माना जाता है। प्राच्य पवित्र ग्रंथमाला के लिए वायु पुराण का अंग्रेजी में अनुवाद अपूर्ण ही रह गया। इसके अतिरिक्त इनकी कीर्ति को चिरकाल तक अमर बनानेवाले अनेकों निबंध, तथा 1876 में भवभूति के "मालती माधव" पर टीका, तथा अंग्रेजी पढ़नेवालों को दृष्टि में रखते हुए प्रणीत संस्कृत व्याकरण का प्रथम और द्वितीय भाग, जो अत्यंत उपादेय सिद्ध हुआ है, आदि पुस्तकें हैं।


title: रामकृष्ण गोपाल भांडारकर

text: आपके संस्मरण में पूना में भांडारकर आरियंटल रिसर्च इंटिट्यूट की स्थापना की गई है। अपनी विधवा कन्या का पुनर्विवाह कर इन्होंने अपने साहस का परिचय दिया। अत्यधिक आदर और सम्मान पाने पर भी इनमें अहंमन्यता का भाव नहीं था। स्वाध्याय और संयम इनके जीवन का मूलमंत्र था।


title: रामकृष्ण गोपाल भांडारकर

text: प्राच्यवादी विद्वानों के शोध-निष्कर्षों को एक मंच पर साझा करने के लिये 1872 में जेम्स वर्गीज़ ने इण्डियन ऐंडटक्वेरी (भारतीय पुरावेत्ता) नामक शोध पत्रिका भी शुरू की थी। इसी के साथ भण्डारकर की बौद्धिकता भी परवान चढ़ी। भण्डारकर उन लोगों में एक थे जिन्हें इस शोध पत्रिका की ज़िम्मेदारी सँभालने हेतु भरोसेमंद समझा जाता था। उन्होंने अपनी भूमिका निभाने में कोई कोताही भी नहीं बरती। इण्डियन ऐंडटक्वेरी के अलावा जिन शोध पत्रिकाओं और संगठनों ने उनका ध्यान खींचा उनमे 1804 में जेम्स मैकिंटोश द्वारा स्थापित रॉयल एशियाटिक सोसाइटी की मुम्बई शाखा प्रमुख थी। भण्डारकर के साथ के। टी. तैलंग इस सोसाइटी के तीसरी पीढ़ी के सदस्यों में से थे।


title: रामकृष्ण गोपाल भांडारकर

text: इण्डियन ऐंडटक्वेरी से शुरू हुई बौद्धिक यात्रा की शुरुआत में भण्डारकर 1872 से 1874 के बीच बर्लिन के प्रोफ़ेसर वेबर से उलझे। उन्होंने उनके साथ पतंजलि के काल और पतंजलि का महाभाष्य के मुद्दों पर उत्साहपूर्ण तार्किक और विवादस्पद बहस की। ‘पतंजलि का काल’ लेख में भण्डारकर ने वेबर के निष्कर्षों के उलट (जिसमें उन्होंने उसे कई शताब्दियों बाद की रचना बतायी थी) सफलतापूर्वक सिद्ध किया कि पतंजलि के महाभाष्य की रचना ईसा पूर्व दूसरी शताब्दी के मध्य की गयी थी। बाद में दूसरे कारणों से इसी तरह के निर्णय पर गोल्डस्टकर भी पहुँचे। 1873 में ही भण्डारकर ने जर्नल ऑफ़ मुम्बई ब्रांच ऑफ़ रॉयल एशियाटिक सोसाइटी के एक लेख द्वारा कर्नल एलिस के दृष्टिकोण (जिसमें कर्नल एलिस में महाभारत काल को 1521 ईस्वी सन् का ठहराया था) में सुधार किया। अपने एक अन्य लेख में भण्डारकर ने पतंजलि और कात्यायन के मूल निवास के सवाल पर गोल्डस्टकर और वेबर से असहमति दर्ज़ की। वेबर की इस मान्यता के विपरीत कि पतंजलि पाटलिपुत्र से भी पूर्वी क्षेत्र के थे, भण्डारकर ने उन्हें पश्चिमी अवध के किसी उत्तर-पश्चिमी स्थान का मूल निवासी माना। उन्होंने कात्यायन को दक्षिण का मूल निवासी सिद्ध किया। इण्डियन ऐंडटक्वेरी के 1874 के एक लेख ‘पतंजलि महाभाष्य में कृष्ण के संकेत’ (एल्युज़ंस टू कृष्णा इन पतंजलिज़ महाभाष्य) में भण्डारकर महाभाष्य के कई उद्धरणों, शब्दों की निर्मिति और उनके मूल के बारे में विस्तृत व्याख्या के ज़रिये इस प्रस्तावना पर पहुँचे कि जैसे हिंदू काल में समकालीन प्रचलित स्थापनाएँ / मान्यताएँ नाटकीय रूप से पौराणिक काल की हैं, उसी तरह कृष्ण अथवा वासुदेव द्वारा कंस का वध और बलि की अधीनता संबंधी कहानियाँ पतंजलि के काल में लोकप्रिय और चर्चित थीं। इस कारण महाभारत का काल पतंजलि के काल की तरह ही बहुत पहले की घटना थी, न कि कर्नल एलिस के मुताबिक सोलहवीं सदी की। 1974 में ही इण्डियन ऐंडटक्वेरी के मई अंक में ‘वेदाज़ इन इण्डिया’ शीर्षक एक लम्बे आलेख में स्पष्ट और सारगर्भित ढंग से भण्डारकर ने बताया कि कैसे वैदिक पाठ करने वाले ब्राह्मण परिवारों द्वारा वेदों के अध्ययन से संस्कृत शिक्षा की परिपाटी शुरू की गयी।


title: रामकृष्ण गोपाल भांडारकर

text: इसी दौरान भारतीय संस्कृति का श्रेष्ठ विद्वान होने की ख्याति ने भण्डारकर को 1874 में लन्दन में हुए प्राच्यवादियों के अंतराष्ट्रीय सम्मलेन में शामिल होने का न्यौता दिलाया। भण्डारकर सम्मेलन में नहीं गये पर उन्होंने सातवाहन काल के राजाओं और उनके उद्गम पर प्रकाश डालने वाला लेख वहाँ भेजा। यह लेख ट्रांज़ेक्शंस ऑफ़ ओरिएंटल कांग्रेस, 1874 में प्रकाशित हुआ। इसने भण्डारकर की विद्वत्ता की साख  और बढ़ाई। उन्हें अंतर्राष्ट्रीय रूप से स्थापित विद्वान का दर्ज़ा देते हुए अगले साल रॉयल एशियाटिक सोसाइटी का सदस्य बनाया गया। जब 1876 में विल्सन फ़िलोलोज़ी लेक्चरशिप शृंखला की शुरुआत हुई तो उसका पहला व्याख्यान रामकृष्ण गोपाल भण्डारकर ने ही दिया। भण्डारकर ने संस्कृत और पाली के सुबद्ध और शैक्षिक इस्तेमाल से भाषाशास्त्रीय विज्ञान की स्थापना को एक मज़बूती दी। 1876 में उन्होंने एक संस्कृत नाटक मालती माधव का प्रकाशन कराया। बाद में 1886 में वियना में आयोजित प्राच्यवादियों के अंतराष्ट्रीय सम्मलेन में भी वे शामिल हुए।


title: रामकृष्ण गोपाल भांडारकर

text: राजनीतिक इतिहास पर भण्डारकर ने दो प्रबंध 'द अर्ली हिस्ट्री ऑफ़ द डेक्कन' (1884) और 'अ पीप इन्टू द अर्ली हिस्ट्री ऑफ़ इण्डिया' (1900) लिखे। 'द अर्ली हिस्ट्री ऑफ़ द डेक्कन' को भण्डारकर केवल तथ्यों का एक संकलन मात्र मानते थे। इस रचना में उन्होंने प्राचीनतम काल से मुसलमानों की विजय तक पश्चिमी भारत का ऐतिहासिक विवरण प्रस्तुत किया है जिससे राजनीतिक इतिहास के साथ आलोच्यकाल के दौरान दक्कन की सामाजिक, आर्थिक, धार्मिक, साहित्य और कला की स्थिति पर रोशनी पड़ती है। दूसरे ग्रंथ में भण्डारकर ने मौर्य काल के प्रारम्भ से गुप्त साम्राज्य के समापन चरण तक का ब्योरा दिया है जब गुप्तों के अधीन ब्राह्मणवादी विचारधारा का पुनरुत्थान हुआ और जिसकी अभिव्यक्ति गुप्त कालीन धर्म, कला और साहित्य में प्रतिबिंबित होती है। 1913 में भण्डारकर ने अपनी सर्वश्रेष्ठ ऐतिहासिक कृति 'वैष्णविज़्म, शैविज़म ऐंड द माइनर रिलीजस सेक्ट्स' लिखी जो अपनी तकनीकी संरचना के बावजूद आज भी गुप्तकालीन धार्मिक आस्थाओं में होने वाले परिवर्तन के अध्ययन का महत्त्वपूर्ण ज़रिया है। भण्डारकर ने 'इनसाइक्लोपीडिया ऑफ़ इंडो-आर्यन रिसर्च' के रूप में जिस परम्परा की शुरुआत की उसे बाद में जी, भुल्लर और एफ़. किल्हम ने आगे बढ़ाया।


title: रामकृष्ण गोपाल भांडारकर

text: 'दि क्रिटिकल, कोआपरेटिव ऐंड हिस्टोरिकल मेथड ऑफ़ इंक्वायरी' शीर्षक शोधपत्र में भण्डारकर ने दिखाया है कि कैसे अनुसंधान पद्धति में विभिन्न स्रोतों की गहरी छानबीन करके ऐतिहासिक सत्य और सटीक वर्णनात्मकता का इस्तेमाल करना चाहिए। इस पद्धति की सीमाओं का निर्धारण करते हुए उन्होंने इतिहासकार में वकील की तरह जिरह करने वाली प्रवृत्ति को हतोत्साहित किया और एक न्यायाधीश जैसी कठोर निष्पक्षता पर बल दिया। उनकी दृष्टि में विद्वान का लक्ष्य शुष्क सत्य का संधान होना चाहिए, साथ ही उसे उपलब्ध साक्ष्यों की विश्वसनीयता निर्धारित करने का हरसम्भव प्रयास करना चाहिए। जनश्रुति में ऐतिहासिक सत्य के अंश की खोज को अनुसंधान पद्धति के माध्यम से परीक्षणोपरांत अपनाने की सिफ़ारिश भण्डारकर ने केवल अवसर के रूप में सीमित रखने की हिदायत दी। वे मानते थे कि इतिहास का वर्णन उसी रूप में होना चाहिए जैसा वह वस्तुतः था। अपनी सामाजिक भूमिका के बारे में बेहद जागरूक भण्डारकर ने यह सिद्ध किया कि प्राचीन ग्रंथों के अध्ययन से आधुनिक सुधारों की प्रेरणा नहीं मिली, बल्कि इसके उलट आधुनिक सुधारों ने प्राचीन ग्रंथों के अध्ययन की ओर प्रेरित किया था। बदले में सुधारकों को इन ग्रथों से एक ऐसी ज़ुबान मिली जिससे वे जनता से बातचीत कर सकें। अर्थात् सुधार की मूल प्रेरणा आधुनिक जीवन पद्धति से निकली और फिर सुधारकों द्वारा प्राचीन मूल्यों के पुनरुत्थान से उन सुधारों को आगे बढ़ने में आसानी हुई।


title: रामकृष्ण गोपाल भांडारकर

text: विद्यार्थी जीवन से ही भण्डारकर सामाजिक और धार्मिक सुधारवादी कार्यक्रमों से सक्रिय रूप से जुड़ गये थे। तत्कालीन समाज की रूढ़िवादी जाति प्रथा के विरुद्ध गुप्त रूप से सक्रिय परमहंस सभा में 1853 से ही सक्रिय थे। 1867 में केशवचन्द्र सेन के मुम्बई आगमन के पश्चात् कोलकाता के ब्रह्म समाज के तर्ज़ पर मुम्बई में प्रार्थना समाज की स्थापना हुई जिससे भण्डारकर 1869 में जुड़ गये। इस संस्था में ईसाई दर्शन से निर्देशित पूर्व-मान्यताओं का खण्डन करते हुए उन्होंने प्रार्थना समाज को परिष्कृत हिnदूवाद बताते हुए यह सिद्ध किया कि भारतीय धर्म और दर्शन ने युरोपीय विचारों को किस तरह प्रभावित किया है। उन्होंने चेताया कि हिन्दू धर्म और भारतीय सभ्यता के प्रति किसी तरह की अवहेलना विषादपूर्ण परिणामों को जन्म देगी। 1912 में दलित वर्ग के एक सम्मेलन को संबोधित करते हुए अपने संस्कृत और पाली ग्रंथों से निकाले गये उद्धरणों के साथ महिला शिक्षा और विधवा विवाह की वकालत की, बाल-विवाह का खण्डन किया और अस्पृश्यता उन्मूलन हेतु हिंदुओं का आह्वान किया। उदाहरणों के माध्यम से उन्होंने समझाया कि इसे उत्पीड़ित वर्गों पर मेहरबानी की तरह नहीं बल्कि समाज को टिकाये रखने की आवश्यकता के तौर पर स्वीकार करना होगा।


title: रामकृष्ण गोपाल भांडारकर

text: भण्डारकर के प्रशंसकों और बौद्धिक अनुयाइयों ने सर रतन टाटा और सर दोराबजी टाटा के सहयोग के साथ-साथ मुम्बई प्रशासन की मदद से भण्डारकर ओरिएंटल रिसर्च इंस्टीट्यूट की पुणे में स्थापना की जिसका उद्घाटन जुलाई, 1917 में मुम्बई के गवर्नर लार्ड विलिंग्डन ने किया। 1919 में यहाँ आल-इण्डिया कॉन्फ्रेस ऑफ़ ओरिएंटल स्कालर्स नाम से प्राच्यवादियों का प्रथम अखिल भारतीय अधिवेशन आयोजित हुआ। भण्डारकार इसके प्रथम अध्यक्ष निर्वाचित हुए।


title: रामकृष्ण गोपाल भांडारकर

text: 1. ए.डी. पुलस्कर (1973), ‘आर.जी. भण्डारकर’, एस. पी. सेन (सम्पा.), हिस्टोरियंस ऐंड हिस्टोरियोग्राफ़ी इन मॉडर्न इण्डिया, इण्डियन हिस्टोरिकल रिसर्च, कोलकाता.


title: रामकृष्ण गोपाल भांडारकर

text: 4. अरुण तिकेरा एवं अरुणा तिकेरा (2006), द क्लाइस्टरस पेल : अ बायोग्राफ़ी ऑफ़ द युनिवर्सिटी ऑफ़ मुम्बई, पॉपुलर प्रकाशन, मुम्बई.


title: चूरू विधानसभा क्षेत्र (राजस्थान)

text: चूरू विधानसभा क्षेत्र राजस्थान में चूरू जिले में स्थित विधान सभा क्षेत्र है। यह क्षेत्र चूरू लोक सभा निर्वाचन क्षेत्र के अन्तरगत आता है।


title: चूरू विधानसभा क्षेत्र (राजस्थान)

text: चूरू विधानसभा क्षेत्र 1952 में अस्तित्व में आया और प्रथम दो चुनावों में यहाँ से दो-दो विधायक चुने गए। हमीदा बेगम और राजेन्द्र राठौड़ यहाँ से राज्य सरकार में मंत्री रहे।


title: त्रित्व

text: त्रित्व ईसाई धर्म का केंद्रीय तथा गूढ़तम धर्मसिद्धांत ईश्वर के आभ्यंतर स्वरूप से संबंधित है जिसे ट्रिनिटी अर्थात् त्रित्व कहते हैं। त्रित्व का अर्थ है कि एक ही ईश्वर में तीन व्यक्ति हैं -- पिता, पुत्र तथा पवित्र आत्मा (फादर, सन ऐंड होली गोस्ट)। ये तीनों समान रूप से अनादि, अनंत और सर्वशक्तिमान् हैं क्योंकि तर्क के बल पर मानव बुद्धि केवल एक सर्वशक्तिमान् सृष्टिकर्ता ईश्वर के अस्तित्व तक पहुँच सकती है। वस्तुत: त्रित्व के धर्मसिद्धांत पर इसीलिये विश्वास किया जाता है कि उसकी शिक्षा ईसा ने दी है।


title: त्रित्व

text: बाइबिल के पूर्वार्ध से पता चलता है कि यहूदी धर्म में एकेश्वरवाद पर विशेष बल दिया गया था। बाइबिल के उत्तरार्ध में ईसा उस एकेश्वर को बनाए रखते हुए भी यह शिक्षा देते हैं कि मैं और परम पिता परमेश्वर एक ही हैं (वास्तव में यहूदियों ने इसी कारण से ईसा को प्राणदंड दिया)। इसके अतिरिक्त वह अपने शिष्यों से कहते हैं कि मैं पवित्र आत्मा को भेज दूँगा जा अव्यक्त रूप से तुम लोगों के साथ रहेगा। उस पवित्र आत्मा को भी वह ईश्वरीय गुणों से समन्वित मानते हैं। इस प्रकार ईसा ने स्पष्ट रूप से बताया है कि एक ही परमेश्वर में पिता, पुत्र और पवित्र आत्मा विद्यमान हैं। बाद में त्र्येक (त्रिअएक) ईश्वर की इस विशेषता को त्रित्व का नाम दिया गया है।


title: त्रित्व

text: त्रित्व के इस धर्मसिद्धांत को ईसाई धर्मपंडितों ने यूनानी तथा लातीनी दर्शन के पारिभाषिक शब्दों के सहारे इस प्रकार स्पष्ट करने का प्रयास किया है -- एक ही ईश्वरीय स्वभाव (नेचर) में तीन व्यक्ति (परसंस) विद्यमान हैं। तीनों तत्वत: (सब्स्टैंशली) एक हैं। अत: तीनों की एक ही संकल्पशक्ति तथा एक ही बुद्धि है। फिर भी पिता, पुत्र और पवित्र आत्मा में पारस्परिक भिन्नता है। पिता किसी से उत्पन्न नहीं होता। पुत्र आदिकाल से पिता से परिपूर्ण ईश्वरत्व ग्रहण करता है। पुत्र की इस उत्पत्ति को प्रजनन (जेनेरेशन) कहते हैं। पवित्र आत्मा की उत्पत्ति को प्रजनन (जेनेरेशन) कहते हैं। पवित्र आत्मा की उत्पत्ति पिता तथा पुत्र दोनों से मानी जाती है और प्रसरण (प्रोसेशन) कहलाती है। पुत्र के प्रजनन तथा पवित्र आत्मा से प्रसरण से तीनों व्यक्तियों की पारस्परिक भिन्नता उत्पन्न होती है, किंतु तत्वत: तीनों एक हैं और समान रूप से सभी ईश्वरीय गुणों से समन्वित हैं। (प्राच्य चर्च में पवित्र आत्मा का प्रसरण पिता से माना जाता है)।


title: त्रित्व

text: शताब्दियों तक इस धर्मसिद्धांत पर चिंतन किया गया है और तत्वसंबंधी अनेक धारणाओं को भ्रामक ठहराया गया है। त्रिदेवतावाद, जो तीन भिन्न ईश्वरीय तत्व मानता है स्पष्टतया भ्रामक है, क्योंकि इस प्रकार तीन स्वतंत्र देवताओं का अस्तित्व स्वीकार किया जाता है। मोदालिस्म के अनुसार पिता, पुत्र और पवित्र आत्मा एक ही ईश्वर के तीन पहलू हैं जो सृष्टि के कारण उत्पन्न हो जाते हैं -- पिता सृष्टिकर्ता है, पुत्र हमारा उद्धार करता है तथा पवित्र आत्मा हमको पवित्र करता है। चर्च ने इस वाद को तीसरी तथा चौथी शताब्दी में ठुकराकर यह बताया कि सृष्टि से पहले ही ईश्वर में तीन व्यक्ति विद्यान थे। निसेआ (325 ईदृ) की विश्वसभा ने त्रित्व विषयक उन सभी व्याख्याओं को भ्रामक ठहराया है जिनके अनुसार पुत्र अथवा पवित्र आत्मा पिता से गौण माने जाते हैं। उस सभा में यह स्पष्ट घोषित किया गया है कि पिता और पुत्र तत्वत: एक ही हैं।


title: तारक केन्द्र

text: कोशिका जीवविज्ञान में, तारक केन्द्र (centriole/ सेंट्रिओल) एक बेलनाकार कोशिकांग है जो मुख्यतः ट्युबिलिन (tubulin) नामक प्रोटीन से बना होता है। अधिकांश यूकेरिओटिक कोशिकाओं में तारक केन्द्र मौजूद होता है।


title: टार्डीग्रेड

text: टार्डीग्रेड (Tardigrade) एक जल में रहने वाला आठ-टाँगों वाला सूक्ष्मप्राणी है। इन्हें सन् 1773 में योहन गेट्ज़ा नामक जीववैज्ञानिक ने पाया था। टार्डीग्रेड पृथ्वी पर पर्वतों से लेकर गहरे महासागरों तक और वर्षावनों से लेकर अंटार्कटिका तक लगभग हर जगह रहते हैं।


title: टार्डीग्रेड

text: टार्डीग्रेड पृथ्वी का सबसे प्रत्यास्थी (तरह-तरह की परिस्थितियाँ झेल सकने वाला) प्राणी है। यह 1 केल्विन (−272 °सेंटीग्रेड) से लेकर 420 केल्विन (150 °सेंटीग्रेड) का तापमान और महासागरों की सबसे गहरी गर्तो में मौजूद दबाव से छह गुना अधिक दबाव झेल सकते हैं। मानवों की तुलना में यह सैंकड़ों गुना अधिक विकिरण (रेडियेशन) में जीवित रह सकते हैं और अंतरिक्ष के व्योम में भी कुछ काल तक ज़िन्दा रहते हैं। यह 30 वर्षों से अधिक बिना कुछ खाए-पिए रह सकते हैं और धीरे-धीरे लगभग पूरी शारीरिक क्रियाएँ रोक लेते हैं और उनमें सूखकर केवल 3% जल की मात्रा रह जाती है। इसके बाद जल व आहार प्राप्त होने पर यह फिर क्रियशील हो जाते हैं और शिशु जन सकते हैं। फिर भी औपचारिक रूप से इन्हें चरमपसंदी नहीं माना जाता क्योंकि ऐसी परिस्थितियों में यह जितनी अधिक देर रहें इनकी मृत्यु होने की सम्भावना उतनी ही अधिक होती है जबकि सच्चे चरमपसंदी जीव अलग-अलग उन चरम-परिस्थितियों में पनपते हैं जिनके लिए वे क्रमविकास (एवोल्यूशन) की दृष्टि से अनुकूल हों।


title: डॉ. बाबासाहेब आम्बेडकर (फ़िल्म)

text: डॉ. बाबासाहेब आम्बेडकर जब्बार पटेल द्वारा निर्देशित अंग्रेजी भाषा में सन 2000 की भारतीय फीचर फिल्म है। यह बाबासाहेब आम्बेडकर की कहानी बताती है, जो मुख्य रूप से भारतीय संविधान सभा की मसौदा समिति के अध्यक्ष के रूप में भारत में कमजोर और उत्पीड़ित वर्गों के मुक्ति और भारत के संविधान को आकार देने में उनके योगदान के लिए जाने जाते है। यह फिल्म केन्द्रिय सामाजिक न्याय और सशक्तिकरण मंत्रालय और महाराष्ट्र सरकार द्वारा संयुक्त रूप से वित्त पोषित एक परियोजना थी। यह ₹ 8.95 करोड़ के बजट में बनायी गई थी। उत्पादन सरकार के स्वामित्व वाली राष्ट्रीय फिल्म विकास निगम द्वारा प्रबंधित की गई थी। फिल्म नौ भारतीय भाषाओं में डब किया गया था। हालांकि डॉ. बाबासाहेब आम्बेडकर को 1998 में प्रमाणित किया गया था, लेकिन इसे 2000 में वाणिज्यिक रूप से जारी किया गया था। इसे 1998 में सर्वश्रेष्ठ फिल्म के लिए भारतीय राष्ट्रीय पुरस्कारों के लिए माना जाता था।


title: डॉ. बाबासाहेब आम्बेडकर (फ़िल्म)

text: आम्बेडकर की भूमिका अभिनेता मामूट्टी द्वारा निभाई गई थी: उन्होंने उस वर्ष सर्वश्रेष्ठ अभिनेता के लिए राष्ट्रीय फिल्म पुरस्कार जीता। 1999 में डॉ. बाबासाहेब आम्बेडकर ने अंग्रेजी में सर्वश्रेष्ठ फीचर फिल्म और बेस्ट आर्ट डायरेक्शन (नितिन चंद्रकांत देसाई) के लिए राष्ट्रीय फिल्म पुरस्कार जीते। फिल्म को भारतीय स्वतंत्रता निदेशालय और रक्षा मंत्रालय द्वारा संयुक्त रूप से प्रस्तुत स्वतंत्रता दिवस फिल्म महोत्सव में 15 अगस्त, 2016 को पूर्वदर्शी रूप से प्रदर्शित किया गया था, जिसमें 70 वें भारतीय स्वतंत्रता दिवस का जश्न मनाया गया है।


title: नेटस्केप

text: नेटस्केप कम्युनिकेशंस (पूर्व में नेटस्केप कम्युनिकेशंस कोर्पोरेशन के रूप में और सामान्यतः नेटस्केप के रूप में ज्ञात) एक अमेरिकी कंप्यूटर सेवा कंपनी है, इसे मूल रूप से वेब ब्राउज़र के लिए जाना जाता है। जब यह एक स्वतंत्र कंपनी थी, इसका मुख्यालय माउंटेन व्यू, कैलिफोर्निया में था। नेटस्केप नाम सिस्को सिस्टम्स का एक ट्रेडमार्क था, जिसे कंपनी को दिया गया था।


title: नेटस्केप

text: एक समय खपत हिस्से की दृष्टि से नेटस्केप का वेब ब्राउज़र काफी प्रभावी था, लेकिन प्रथम ब्राउज़र युद्ध के दौरान उसने अधिकांश हिस्से को इंटरनेट एक्सप्लोरर के हाथों गंवा दिया। 2006 के अंत तक, नेटस्केप ब्राउज़र का खपत हिस्सा समाप्त होता गया और 1990 के दशक के मध्य में लगभग 90% से भी अधिक से 1% से भी कम हो गया। ऑनलाइन संचार के लिए नेटस्केप ने सेक्योर सोकेट लेयर प्रोटोकोल (एसएसएल) का विकास किया था, जिसका इस्तेमाल अभी भी व्यापक रूप से किया जाता है, साथ ही वेब पेजेस के क्लाइंट-साइट स्क्रिप्टिंग के लिए व्यापक रूप से इस्तेमाल किए जाना वाला जावास्क्रिप्ट को भी विकसित किया था।


title: नेटस्केप

text: बाद में, एओएल (AOL) की सहायक कंपनी के रूप में नेटस्केप स्टॉक का 1995 और 2003 के बीच कारोबार किया गया। हालांकि, एओएल के 1998 में नेटस्केप को खरीद लेने के बाद यह एक होल्डिंग कंपनी बन गई। नेटस्केप ब्रांड का अभी भी बड़े पैमाने पर एओएल द्वारा इस्तेमाल किया जाता है। वर्तमान में वेब ब्राउजर के अलावा कुछ सेवाएं नेटस्केप ब्रांड के तहत प्रदान की जाती हैं, जिसमें डिस्काउंट इंटरनेट सेवा प्रदाता और एक लोकप्रिय सामाजिक समाचार वेबसाइट शामिल है। दिसंबर 2007 में, एओएल ने यह घोषणा की कि अब नेटस्केप ब्राउज़र को अद्यतन नहीं किया जाएगा. एओएल के नेटस्केप के निदेशक टॉम ड्रापिउ ने घोषणा की कि 1 मार्च 2008 तक कंपनी, नेटस्केप सॉफ्टवेयर उत्पाद के समर्थन को बंद कर देगी. इस निर्णय पर समुदायों द्वारा मिश्रित प्रतिक्रिया दी गई, हालांकि कई लोगों ने तर्क दिया कि उत्पाद समर्थन की समाप्ति के निर्णय को काफी देर से लिया गया है। इंटरनेट सुरक्षा की साइट, "सेक्युरिटी वॉच" ने कहा कि एओएल के नेटस्केप के लिए विरल सुरक्षा अद्यतन की प्रवृत्ति के कारण यह ब्राउजर "सुरक्षा दायित्व" बन गया, विशेष रूप से 2005-2007 संस्करण, नेटस्केप ब्राउज़र 8. फायरफॉक्स के मूल बग परीक्षकों में से एक आसा डोटज्लर ने अपने ब्लॉग पोस्ट में एक "अच्छा छुटकारा" की खबर का स्वागत किया, लेकिन 1998 में मोज़िला के निर्माण के साथ सक्रिय करने के लिए नेटस्केप टीम के विभिन्न सदस्यों की प्रशंसा की। वफादार उपयोगकर्ताओं को इसके सॉफ्टवेयर के लिए महत्वपूर्ण सुरक्षा प्रदान करने को जारी रखने के लिए दूसरे लोगों ने एओल के समक्ष याचिका दायर की।


title: नेटस्केप

text: नेटस्केप ऐसी दूसरी कंपनी थी जिसने नवजात वर्ल्ड वाइड वेब को (फिर) भुनाने का प्रयास किया। मूल रूप से इसकी स्थापना 4 अप्रैल 1994 में मोजाइक कम्युनिकेशंस कोर्पोरेशन के नाम के तहत हुई थी, जिम क्लार्क जिन्होंने अपने दिमाग से मार्क एंड्रीसन की भर्ती सह-संस्थापक के रूप में की थी और क्लेनर पर्किंस काउफील्ड एंड बायर्स की भर्ती एक निवेशक के रूप में की थी। क्लार्क ने SGI और NCSA मोज़ेक से प्रारम्भिक नेटस्केप टीम के अन्य सदस्यों की भर्ती की जिसमें रोसन्ने सिनो शामिल थे जो वाइस प्रेसीडेंट ऑफ कम्युनिकेशंस बने। कंपनी का पहला उत्पाद वेब ब्राउज़र था, जिसे "नेटस्केप मोज़ेक 0.9" कहा जाता है और इसे 13 अक्टूबर 1994 को जारी किया गया। इस ब्राउज़र का नाम बाद में नेटस्केप नेविगेटर रखा गया और कंपनी ने NCSA के साथ ट्रेडमार्क स्वामित्व समस्याओं से बचने के लिए 14 नवम्बर 1994 को नेटस्केप नाम ग्रहण किया जहां प्रारम्भिक नेटस्केप कर्मचारियों ने NCSA मोज़ेक वेब ब्राउजर का निर्माण किया था। NCSA अनुमति के साथ मोज़ेक नेटस्केप वेब ब्राउजर ने कुछ NCSA मोज़ेक कोड का इस्तेमाल किया, जैसा कि आवेदन के "अबाउट" संवाद बॉक्स में उल्लेख किया गया है। नेटस्केप ने 9 अगस्त 1995 को बहुत ही सफल आईपीओ निकाला. स्टॉक को प्रति शेयर 14 डॉलर में पेश किया जाना था। लेकिन, एक आखिरी मिनट में आरंभिक पेशकश को दोगुना करते हुए प्रति शेयर $28 करने का निर्णय किया गया। शेयर का मूल्य प्रथम दिन $75 बढ़ा दिया गया, पहले दिन के लाभ के लिए लगभग एक रिकार्ड बन गया। कंपनी का राजस्व 1995 में प्रति तिमाही दोगुना हो गया। नेटस्केप की सफलता से एंडरसन को टाइम पत्रिका के कवर पर नंगे पांव दिखाया गया।


title: नेटस्केप

text: नेटस्केप ने "वेब सभी के लिए हैं" (द वेब इज फोर एवरीवन) का विज्ञापन दिया और ऑपरेटिंग सिस्टम के बीच एक सुसंगत वेब ब्राउज़िंग का अनुभव प्रदान करने के द्वारा अपने एक उद्देश्य को "लेवल द प्लेइंग फील्ड" के रूप में बताया। किसी भी कंप्यूटर पर नेटस्केप वेब ब्राउज़र अंतरफलक एक समान था। नेटस्केप ने बाद में एक वेब आधारित प्रणाली के प्रोटोपाइप के साथ प्रयोग किया जो कि उपयोगकर्ताओं को कहीं भी नेटवर्क के भीतर उनके फाइल के उपयोग और संपादन को सक्षम बनाएगा, कोई फर्क नहीं पड़ता है कि कौन सी कंप्यूटर या ऑपरेटिंग सिस्टम में वे इस्तेमाल करते हैं। इस चीज़ पर माइक्रोसॉफ्ट का ध्यान गया, जिसने ऑपरेटिंग सिस्टम को उत्पाद बनाए जाने को के लिए खतरे के रूप में देखा, यानी, विंडोज को छोड़कर अन्य ऑपरेटिंग सिस्टम को अपनाने से समान ब्राउज़िंग अनुभव हासिल होंगे और इस प्रकार बदलने के लिए बाधाएं कम होंगी. आरोप है कि कई माइक्रोसॉफ्ट के अधिकारियों ने मार्केट को विभाजित करने के सौदे के लिए जून 1995 में नेटस्केप परिसर का दौरा किया (हालांकि माइक्रोसोफ्ट ने इससे इंकार किया चूंकि यह विरोधी विश्वास कानून का उल्लंघन करती है) जो कि विंडोज के लिए माइक्रोसोफ्ट को वेब ब्राउजर सॉफ्टवेयर बनाने की अनुमति देगा जबकि नेटस्केप के लिए अन्य सभी ऑपरेटिंग सिस्टम को छोड़ देगा। नेटस्केप ने इस प्रस्ताव से इनकार कर दिया।


title: नेटस्केप

text: माइक्रोसॉफ्ट ने विंडोज़ 95 प्लस पैक एड ऑन के हिस्से के रूप में इंटरनेट एक्सप्लोरर के 1.0 संस्करण को जारी किया। पूर्व दूरदर्शक यंत्र डेवलपर एरिक सिंक के अनुसार, सामान्य तौर पर इंटरनेट एक्सप्लोरर को NCSA मोज़ेक पर आधारित नहीं माना जाता था, लेकिन दूरदर्शक यंत्र पर विकसित मोज़ेक के एक संस्करण पर माना जाता है (जो अपने आप मोज़ेक NCSA पर आधारित था)। माइक्रोसॉफ्ट ने जल्दी से इंटरनेट एक्सप्लोरर के लगातार कई संस्करणों को जारी किया, उन्हें विंडोज के साथ बांध दिया और उसके लिए कभी कोई कीमत नहीं ली, कंपनी के अन्य क्षेत्रों के राजस्व से उनके विकास और विपणन को वित्तपोषित किया। इस समयावधि को ब्राउजर युद्ध के रूप में जाना जाता है, इसमें नेटस्केप कम्युनिकेटर और इंटरनेट एक्सप्लोरर ने कई नए सुविधाओं को जोड़ा और एक दूसरे को पछाड़ने के प्रयास में कई संस्करण संख्याओं (हमेशा एक तार्किक फेशन में नहीं) को जारी किया। लेकिन इंटरनेट एक्सप्लोरर का पलड़ा भारी था, क्योंकि जितनी जनशक्ति और पूंजी इसमें लगाई गई थी उसने अंततः नेटस्केप के पूरे कारोबार में उपलब्ध संसाधनों को पार कर दिया। 3.0 संस्करण द्वारा, IE, सुविधाओं के हिसाब से नेटस्केप कम्युनिकेटर के लगभग समान था और 4.0 संस्करण द्वारा, यह आमतौर पर मैकिन्टोश प्लेटफॉर्म की बजाए विंडोज पर स्थिर माना जाता था। माइक्रोसॉफ्ट ने मुफ्त समानता के साथ नेटस्केप के अन्य उत्पादों को भी लक्षित किया, जैसे इंटरनेट इन्फोरमेशन सर्वर (आईआईएस) के रूप में, एक वेब सर्वर जो कि विंडोज एनटी के साथ जुड़ा हुआ था।


title: नेटस्केप

text: नेटस्केप इस रणनीति के साथ प्रतिस्पर्धा नहीं कर सकता था। वास्तव में, इसने प्रतिस्पर्धा करने का प्रयास ही नहीं किया। जनवरी 1998 तक नेटस्केप नेविगेटर सामान्य जनता के लिए मुफ्त नहीं था, जबकि इंटरनेट एक्सप्लोरर और आईआईएस हमेशा ही मुफ्त था या एक ऑपरेटिंग सिस्टम के साथ और/या अन्य अनुप्रयोगों के साथ जुड़ा हुआ था। इस बीच, नेटस्केप को अपने उत्पादों में बढ़ते हुए बग (खराबी) के लिए काफी आलोचनाओं का सामना करना पड़ा; आलोचकों ने दावा किया कि 'कंपनी जटिलता से पीड़ित है - नए सुविधाओं को जोड़ने के प्रयास को प्रथमिकता दी जा रही थी लेकिन उनके ठीक से काम न करने पर ध्यान नहीं दिया जा रहा था। यह विशेष रूप से नेटस्केप नेविगेटर 2 के साथ सच था, जो कि 1996 के प्रारम्भ पांच महीने के लिए बाजार पर उपलब्ध एकमात्र उत्पाद था जिसे नेटस्केप नेविगेटर 3 से बदला गया था। जनता की राय में, जिसने माइक्रोसॉफ्ट के गोलियाथ की तुलना में नेटस्केप की डेविड के रूप में सराहना की थी, उसे तेजी से नकार दिया, खासकर जब नेटस्केप ने 1997 में प्रथम खराब तिमाही का अनुभव किया और जनवरी 1998 में नापसंद के दौर से गुजर रहा था। (हालांकि, हमेशा उपयोगकर्ताओं ने फ्रेम और छवि को बचाने के साथ नेटस्केप की कार्यक्षमता की सराहना की है और उन्होंने गैर-माइक्रोसोफ्ट उत्पाद का उपयोग करना पसंद करते हैं) नेटस्केप के मुख्य वित्तीय अधिकारी पीटर करी ने 1990 के दशक के मध्य को तपेदिक और पागल के रूप में वर्णन किया और आंतरिक और बाह्य दोनों तरफ से कंपनी को नष्ट कर दिया था।


title: नेटस्केप

text: जनवरी 1998 माह में भी नेटस्केप ने ओपन सोर्स मोज़िला परियोजना की शुरूआत की। नेटस्केप ने सार्वजनिक रूप से नेटस्केप कम्युनिकेटर 4.0 के सोर्स कोड को इस उम्मीद से जारी किया कि यह एक लोकप्रिय ओपन सोर्स परियोजना बन जाएगा. इसने कोड को सार्वजनिक रूप से नेटस्केप पब्लिक लाइसेंस के तहत जारी रखा, जो कि GNU जनरल पब्लिक लाइसेंस के समान था लेकिन सार्वजनिक जारी कोड से युक्त मालिकाना काम को प्रकाशित करने के काम को जारी रखने की अनुमति नेटस्केप को दी। हालांकि, इस तरह से कम्युनिकेटर 4.0 कोड जारी रहा, नेटस्केप कम्युनिकेटर 4.5 में कार्य करने लगा जिसमें ईमेल में सुधार और उद्यम कार्यक्षमता पर ध्यान केंद्रित किया गया था। यह अंततः स्पष्ट हो गया कि कम्युनिकेटर 4.0 ब्राउज़र को विकसित करना काफी मुश्किल था और ओपन सोर्स के विकास को इस कोडबेस पर रोका दिया गया था। इसके बजाय, ओपन सोर्स विकास को स्क्रैच द्वारा निर्मित एक अगली पीढ़ी के ब्राउजर के लिए स्थानांतरित कर दिया गया। नव निर्मित गेको लेआउट इंजन का प्रयोग किया गया, इस ब्राउज़र में कम्युनिकेटर 4.0 से कहीं अधिक मॉड्यूलर वास्तुकला थी और इसलिए अत्यधिक संख्या में प्रोग्राम के साथ आसानी से विकसित किया जा सकता था। साथ ही इसमें एक XML उपयोगकर्ता इंटरफेस भाषा शामिल थी जिसका नाम XUL था जो कि विंडोज, मेसिनटोश और लिनक्स में एक उपयोगकर्ता इंटरफेस के एकल विकास की अनुमति देती है।


title: नेटस्केप

text: यूनाइटेड स्टेट्स डिपार्टमेंट ऑफ जस्टिस ने मई 1998 में माइक्रोसॉफ्ट के खिलाफ विरोधी विश्वास मामला दायर किया। इस मामले में नेटस्केप एक अभियोजक नहीं था हालांकि इसके अधिकारियों ने सम्मन जारी किया था और यह मामले में इससे संबंधित काफी मात्रा में सामग्री का योगदान किया जिसमें बुरे मनोवृत्ति आतंरिक चर्चा फोरम का समग्र सामग्री शामिल था। अक्टूबर 1998 में नेटस्केप ने वेब डायरेक्टरी साइट न्यूहू का अधिग्रहण $1 मिलियन में किया और इसका पुनः नामकरण करते हुए ओपन डायरेक्टरी प्रोजेक्ट रखा और एक ओपन कंटेंट लाइसेंस के तहत इसके डेटाबेस को जारी किया।


title: नेटस्केप

text: 24 नवम्बर 1998 को अमेरिका ऑनलाइन (एओएल) ने घोषणा की कि वह इस घोषणा के समय नेटस्केप कम्युनिकेशंस को टैक्स-फ्री स्टॉक-स्वैप के तहत $4.2 बिलियन में अधिग्रहण करेगा। इस विलय का कई लोगों द्वारा उपहास किया गया जिनका मानना था कि दोनों कॉर्पोरेट संस्कृति संभवतः फिट नहीं होगी; इसकी आलोचनाओं में एक प्रमुख आलोचक लंबे समय से नेटस्केप डेवलपर जेमी ज़विन्सकी थे। इस अधिग्रहण को एओएल द्वारा इंटरनेट एक्सप्लोरर वेब ब्राउज़र पर कम निर्भर बनने के एक मार्ग के रूप में माइक्रोसॉफ्ट के खिलाफ एक सौदेबाजी चिप हासिल करने का ज़रिया देखा गया। दूसरों का मानना था कि एओएल की नेटसेंटर में दिलचस्पी थी या नेटस्केप वेब संपत्ति जो दुनिया भर में सबसे अधिक यातायात से हासिल थी। आखिरकार, नेटस्केप के सर्वर उत्पादों और उसके व्यावसायिक सेवाएं समूह आईप्लानेट का एक हिस्सा बन गई, जो कि एक संयुक्त विपणन और एओएल और सन माइक्रोसिस्टम्स के बीच गठबंधन और विकास था। 14 नवम्बर 2000 में एओएल ने मोज़िला 0.6 सोर्स कोड पर आधारित नेटस्केप 6 जारी की। (संस्करण 5 को छोड़ दिया गया था)। दुर्भाग्य से, 0.6 मोज़िला स्थिर नहीं हो पाई थी और इसलिए नेटस्केप 6 ने नेटस्केप ब्रांड से लोगों को थोड़ा और दूर कर दिया। यह अगस्त 2001 तक नेटस्केप 6.1 जारी हुई जो कि मोज़िला 0.9.2 पर आधारित थी और काफी अधिक मजबूत थी। एक साल बाद नेटस्केप 7.0 आया जो कि मोज़िला 1.0 कोर पर आधारित है।


title: नेटस्केप

text: माइक्रोसॉफ्ट एंटीट्रस्ट मामले में इस खुलासे के बाद कि माइक्रोसॉफ्ट ने एकाधिकार शक्ति का दुरुपयोग कर रहा था, एओएल ने क्षतिपूर्ति के लिए इसके खिलाफ मुकदमा दायर किया। इस मामले को मई 2003 में निपटाया गया जब माइक्रोसॉफ्ट ने एओएल को $750 मिलियन का भुगतान किया और कुछ प्रौद्योगिकी को साझा करने के लिए राजी हुआ इसमें सात वर्षों के लिए इंटरनेट एक्सप्लोरर रॉयल्टी-फ्री का इस्तेमाल करने और और वितरण करने का लाइसेंस एओएल को देना शामिल है। इसे नेटस्केप के लिए मौत की सूचना देने के रूप में माना गया था।


title: नेटस्केप

text: 15 जुलाई 2003 को टाइम वार्नर (पूर्व में एओएल टाइम वार्नर) ने नेटस्केप को समाप्त कर दिया। अधिकांश प्रोग्रामरों को नौकरी से निकाल दिया गया और नेटस्केप लोगो को इमारत से हटा दिया गया। हालांकि, नेटस्केप 7.2 वेब ब्राउज़र (नेटस्केप स्टाफ के बजाए इन-हाउस द्वारा विकसित) को 18 अगस्त 2004 में एओएल द्वारा जारी किया गया था। रेड हैट ने 30 सितंबर 2004 को घोषित किया कि इन्होंने नेटस्केप एंटरप्राइज सुइट के अधिकांश भाग का अधिग्रहण कर लिया है और रेड हैट एंटरप्राइज लिनक्स के साथ एक ओपन सोर्स उत्पाद से जुड़ने में परिवर्तित करने की योजना कर रही थी। 1 जून 2005 में रेड हैट ने फेडोरा डायरेक्टरी सर्वर जारी किया।


title: नेटस्केप

text: 12 अक्टूबर 2004 में लोकप्रिय वेबसाइट डेवलपर नेटस्केप डेवएज को एओएल द्वारा बंद कर दिया गया। डेवएज इंटरनेट संबंधित प्रौद्योगिकी के लिए मुख्य संसाधन था, नेटस्केप ब्राउजर पर डेफिनेटीव डोकुमेंटेशन को बनाए रखता था, HTML और जावास्क्रिप्ट जैसे सहायक प्रौद्योगिकी पर प्रलेखन करता था और इन्डस्ट्री और डैनी गुडमैन जैसे प्रौद्योगिकी लेखक के लोकप्रिय लेख लिखा गया था। डेवएज के कुछ सामग्री को मोज़िला वेबसाइट पर पुनर्प्रकाशित किया गया है।


title: नेटस्केप

text: नेटस्केप ब्रांड नाम का इस्तेमाल बड़े पैमाने पर जारी रहा। कंपनी के पास एक बार फिर से अपनी ही प्रोग्रामिंग कर्मचारी थे जो कि वेब ब्राउज़रों के श्रृंखला की सहायता और विकास के लिए प्रतिबद्ध थे। इसके अतिरिक्त, नेटस्केप ने प्रोपेलर वेब पोर्टल को बनाए रखा, जो कि लोकप्रिय सामाजिक-समाचार साइट है और डिग के समान है, जिसे जून 2006 में एक नया आकार दिया गया। एओएल ने नेटस्केप ब्रांड के तहत एक डिस्काउंट आईएसपी सेवा का विपणन किया।


title: नेटस्केप

text: फ़ायरफ़ॉक्स 2 पर आधारित नेटस्केप ब्राउज़र का एक नया संस्करण नेटस्केप नेविगेटर 9 को अक्टूबर 2007 में जारी किया गया। इसमें एक चिकने हरे और स्लेटी अंतरफलक की विशेषता थी। नेट अप्लीकेशंस एक इंटरनेट मेट्रिक्स फर्म के अनुसार नवंबर 2007 में IE के पास ब्राउजर बाज़ार का 77.4%, फ़ायरफ़ॉक्स 16.0% और नेटस्केप 0.6% था। 28 दिसम्बर 2007 में एओएल ने घोषणा की कि 1 फ़रवरी 2008 को यह नेटस्केप वेब ब्राउज़र के लिए समर्थन छोड़ देगी और अब नयी रिलीज को विकसित नहीं करेगी। बाद में प्रमुख सुरक्षा अद्यतन और अन्य ब्राउजर के लिए उपयोगकर्ताओं को पलायन करने में मदद करने के लिए एक टूल जोड़ने के लिए तिथि को 1 मार्च तक बढ़ा दिया गया। इन अतिरिक्त सुविधाओं में नेटस्केप नेविगेटर 9 (9.0.0.6 संस्करण) के अंतिम संस्करण को 20 फ़रवरी 2008 में जारी करना शामिल था।


title: नेटस्केप

text: नेटस्केप नेविगेटर, नेटस्केप के 1.0-4.8 संस्करणों से वेब ब्राउज़र था। पहला बीटा संस्करण को 1994 में जारी किया गया था और उसे मोज़ेक कहा गया और बाद में मोज़ेक नेटस्केप. उसके बाद, नेशनल सेंटर फॉर सुपरकंप्युटिंग अप्लीकेशन (NCSA मोज़ेक के निर्माता) से एक कानूनी चुनौती के कारण नेटस्केप के कई संस्थापकों जो इसे विकसित करते थे, नेटस्केप नेविगेटर नाम को अपनाने की ओर बढ़े. कंपनी का नाम भी मोज़ेक कम्युनिकेशंस कोर्पोरेशन से नेटस्केप कम्युनिकेशंस कोर्पोरेशन कर दिया गया।


title: नेटस्केप

text: यह ब्राउज़र उस वक्त के उपलब्ध में सबसे उन्नत था और इसलिए इसने तुरंत सफलता प्राप्त की, जिसके चलते वह बाज़ार का बादशाह बन गया लेकिन वह अभी भी बीटा में ही था। 1.0 संस्करण के जारी होने के बाद नेटस्केप के फीचर-काउंट और मार्केट शेयर निरंतर तेजी से बढ़ता रहा। संस्करण 2.0 में एक पूर्ण ईमेल रीडर को जोड़ा गया जिसे नेटस्केप मेल कहा जाता था, इस प्रकार एक मात्र वेब ब्राउजर से एक इंटरनेट सूट में नेटस्केप को बदला गया। ईमेल क्लाइंट का मुख्य विशिष्ठ फीचर था HTML को दिखाने की इसकी क्षमता. इस अवधि के दौरान इस सूट को नेटस्केप नेविगेटर कहा जाता था।


title: नेटस्केप

text: नेटस्केप का संस्करण 3.0 (पहले बीटा का कोडनेम "एटलस" था) ही ऐसा पहला संस्करण था जो माइक्रोसॉफ्ट इंटरनेट एक्सप्लोरर 3.0 के निर्माण से किसी गंभीर प्रतियोगिता का सामना किया। लेकिन नेटस्केप आसानी से कुछ समय के लिए नंबर एक ब्राउज़र बना रहा।


title: नेटस्केप

text: नेटस्केप ने एक गोल्ड संस्करण को भी जारी किया जिसमें जावास्क्रिप्ट RSA सुरक्षा और एक एप्पल इंक क्विकटाइम डिकॉर्डर शामिल था।


title: नेटस्केप

text: नेटस्केप 4 ने नेटस्केप नेविगेटर की समस्या को संबोधित किया जिसे सूट के दोनो नाम में इस्तेमाल किया जा रहा था और सूट का पुनः नामकरण नेटस्केप कम्युनिकेटर करने के द्वारा ब्राउजर इसके भीतर शामिल था। 1996-1997 में पांच पूर्वावलोकन रिलीज के बाद, नेटस्केप ने जून 1997 में नेटस्केप कम्युनिकेटर के अंतिम संस्करण का विमोचन किया। यह संस्करण कम या ज्यादा नेटस्केप नेविगेटर 3 कोड पर आधारित था और इसका अद्यतन रूप था और नई सुविधाओं को इसमें जोड़ा गया था। इंटरनेट एक्सप्लोरर से बढ़ती प्रतिस्पर्धा (IE) 4.0 (जो एक और अधिक उन्नत HTML इंजन था) और पुरानी ब्राउज़र कोर के साथ समस्याओं के बावजूद नया सूट सफल रहा। IE, 4.5 संस्करण तक मैक प्लैटफार्म पर धीमी और अस्थिर था। इस के बावजूद, नए मैक औएस इंस्टॉलेशन पर आई को डिफॉल्ट ब्राउजर बनाने के लिए एप्पल माइक्रोसॉफ्ट के साथ एक समझौते के लिए राजी हो गया, जो कि नेटस्केप की प्रतिष्ठा के लिए एक और झटका था। नेटस्केप नेविगेट, नेटस्केप मेल एंड न्यूज़ग्रुप, नेटस्केप एड्रेस बुक और नेटस्केप कम्पोजर (एक HTML एडिटर) से कोम्युनिकेटर सूट को बनाया गया था।


title: नेटस्केप

text: जनवरी 1998 में, नेटस्केप कम्युनिकेटर कोर्पोरेशन ने घोषणा की कि इसके सॉफ्टवेयर के सभी संभावित संस्करण मुफ्त में उपलब्ध होंगे और ओपन सोर्स कम्युनिटी, मोज़िला द्वारा विकसित किया जाएगा. नेटस्केप कम्युनिकेटर 5.0 की घोषणा की गई थी (कूट "ग्रोमिट")। हालांकि, इसकी रिलीज को काफी देर से किया गया था और इसी बीच इंटरनेट एक्सप्लोरर के नए संस्करण जारी हुए थे, जिसकी शुरूआत संस्करण 4 से की गई। इनमें पुराने नेटस्केप से अधिक सुविधाएं थी, इसमें HTML 4, CSS, DOM और ECMAScript का सपोर्ट शामिल था। और अधिक उन्नत इंटरनेट एक्सप्लोरर 5.0 मार्केट में लीडर बन गया।


title: नेटस्केप

text: अक्टूबर 1998 में, नेटस्केप कोम्युनिकेटर 4.5 को जारी किया गया था। इसमें विभिन्न कार्यक्षमता में सुधार किया गया, विशेष कर मेल एंड न्यूज़ग्रुप घटक में, लेकिन ब्राउजर कोर को अद्यतन नहीं किया गया था जिसकी कार्यक्षमता उस 4.08 संस्करण के लिए अनिवार्य थी। एक महीने बाद, एओएल द्वारा नेटस्केप कम्युनिकेशंस कोर्पोरेशन को खरीदा गया। नवम्बर में, नेटस्केप 5.0 पर काम को रद्द कर दिया गया और स्क्रैच से पूरी तरह एक नए काम के विकास पर जोर दिया गया।


title: नेटस्केप

text: 1998 में, एक अनौपचारिक समूह जिसे मोज़िला संगठन कहा जाता था और काफी हद तक नेटस्केप द्वारा वित्त पोषित था (कोड पर काम करने वाले अधिकांश मात्रा में प्रोग्रामरों का भुगतान नेटस्केप द्वारा किया गया), वास्तव में ऐसा नेटस्केप 5 (कूट "ग्रेमिट"), जो कि कम्युनिकेटर सोर्स कोड पर आधारित था, के विकास को समन्वय करने के लिए किया गया। हालांकि, एजिंग कम्युनिकेटर कोड साथ काम करने के लिए मुश्किल साबित हुआ और स्क्रैप नेटस्केप 5 के लिए और सोर्स कोड को फिर से लिखने का निर्णय लिया गया। फिर से लिखा सोर्स कोड मोज़िला वेब ब्राउजर के रूप में था जो कि कुछ अतिरिक्त सुविधा के साथ नेटस्केप 6 आधारित था।


title: नेटस्केप

text: इस फैसले का मतलब था कि नेटस्केप का अगले मुख्य संस्करण का काफी देर से जारी होना. इसी बीच, नेटस्केप को एओएल द्वारा ले लिया गया था जो वेब मानक परियोजना से काफी दबाव में काम कर रही थी, जिसके चलते 2000 में इसके नए डिवीजन को नेटस्केप 6.0 को जारी करने के लिए बाध्य थी। अन्तर्निर्मित एओएल इंस्टेंट मेसेंजर क्लाइंट, नेटस्केप इंस्टेंट मेसेंजर के अलावा एक बार फिर सूट में नेटस्केप मेविगेटर और अन्य कम्युनिकेटर घटक शामिल हुए. हालांकि, यह स्पष्ट था कि 6 नेटस्केप अभी रिलीज के लिए तैयार नहीं था और यह बुरी तरह फ्लॉप हो गई। यह मोज़िला 0.6 पर आधारित थी, जो कि कई गंभीर बग्स के चलते सामान्य जनता द्वारा अभी तक इस्तेमाल के लिए तैयार नहीं थी जिसके चलते अक्सर क्रैस या वेब पृष्ठों का धीरे-धीरे रेंडर होना हो सकता था। नेटस्केप 6 के बाद के संस्करण ज्यादा बेहतर थे (विशेष कर 6.2.x को एक अच्छे रिलीज के रूप में माना जाता था), लेकिन इसके बावजूद निराश समुदाय पर ब्राउज़र प्रभाव बनाने के लिए संघर्ष करती रही।


title: नेटस्केप

text: नेटस्केप 7.0 (मोज़िला 1.0.1 पर आधारित) को अगस्त 2002 में जारी किया गया जो कि बहुत ही समान घटकों के साथ नेटस्केप 6 का सीधी निरंतरता थी। इसने कुछ उपयोगकर्ताओं को आकर्षित किया, लेकिन फिर भी बहुत अधिक एक अल्पसंख्यक ब्राउज़र था। हालांकि यह लोकप्रिय Radio@Netscape इंटरनेट रेडियो क्लाइंट के साथ आई. एओएल ने नेटस्केप 7.0 में मोज़िला पॉपअप ब्लॉकर कार्यक्षमता को निष्क्रिय करने का फैसला किया जो समुदाय में भंग का निर्माण करती है। एओएल ने नेटस्केप 7.01 के लिए सबक सीखा और पॉपअप अवरोधक बहाल करने के लिए नेटस्केप को अनुमति दी। नेटस्केप ने भी ब्राउडर सूट की एक नया एओएल-मुफ्त-संस्करण (एओएल के सामान्य शुल्क के बिना) की शुरुआत की। नेटस्केप 7.1 (कूट "बफी" और मोज़िला 1.4 पर आधारित) को जून 2003 में जारी किया गया।


title: नेटस्केप

text: 2003 में, एओएल ने अपनी नेटस्केप डिवीजन को बंद कर दिया और नेटस्केप के सभी कर्मचारियों को नौकरी से निकाल दिया या पुनः सौंपा. Mozilla. org जारी रहा, हालांकि एक स्वतंत्र मोज़िला फाउंडेशन होने के नाते नेटस्केप के कई पूर्व कर्मचारियों की भर्ती करने लगा। इन-हाउट नेटस्केप के विकास कार्य को एओएल ने जारी रखा, लेकिन वहां कोई प्रतिबद्ध कर्मचारी के न होने के कारण सुधार काफी कम था। एक साल बाद मोज़िला पर आधारित अंतिम संस्करण अगस्त 2004 में जारी हुआ: मोज़िला 1.7.2 के आधार पर नेटस्केप 7.2.


title: नेटस्केप

text: 2006 के उतरार्ध में नेटस्केप कम्युनिटी सपोर्ट बोर्ड पर एक आधिकारिक चुनाव विज्ञापित करने के बाद सूट के नेटस्केप 7 सीरीज़ का अनुमान सामने आया जो कि नेटस्केप के इन-हाउस डेवलपमेंट टीम द्वारा समर्थित और अद्यतनीकरण था। ऐसा नहीं होना था।


title: नेटस्केप

text: 2005 और 2007 के बीच, नेटस्केप के जारी संस्करण को "नेटस्केप ब्राउज़र" के रूप में जाना जाता है। एओएल ने अपेक्षाकृत सफलता प्राप्त मोज़िला फ़ायरफ़ॉक्स को नेटस्केप ब्राउज़र के लिए आधार के रूप में चुना, यह मोज़िला फाउंडेशन द्वारा एक पुनर्लिखित मोज़िला संस्करण है। यह पहले की तरह संपूर्ण रूप से इंटरनेट सूट नहीं है लेकिन केवल एक वेब ब्राउज़र है। अन्य विवादास्पद फैसलों में केवल माइक्रोसॉफ्ट विंडोज के लिए इस ब्राउज़र को बनाना और पूर्व में जारी हुए दोनों गेको रेंडरिंग इंजन की सुविधा और इंटरनेट एक्सप्लोरर में ट्रिडेंट इंजन का इस्तेमाल शामिल हैं। नवम्बर 1998 में एओएल के नेटस्केप कम्युनिकेशंस अधिग्रहण ने एक आश्चर्य से भी कम कर दिया जब कंपनी ने नेटस्केप टीम को निकाल दिया और मर्क्युरियल कम्युनिकेशंस के लिए विकास का आउटसोर्सिंग किया। नेटस्केप ब्राउज़र 8.1.3 को 2 अप्रैल 2007 में जारी किया गया था और और 8.0-8.1.2 संस्करण में पहचान किए गए सामान्य बग फिक्सेस को शामिल किया गया था।